text:
Reglugerð fyri bátapláss á landi
§ 1 Reglugerðin er galdandi fyri bátar í økjum, sum Eysturkommuna varðar av, og sum eru tiknir upp og standa á bátaplássunum í Eysturkommunu.
§ 2 Ongin bátur, ella tómur bátavognur, má setast á ella flytast av bátaplássunum uttan fyrst at hava boðað havnarfútanum frá hesum.
§ 3 Bátaeigarin hevur skyldu til støðugt at halda økið kring egnan bát reint og ruddiligt, meðan báturin stendur uppi á landi.
§ 4 Bátaeigarin hevur skyldu til at skipa so fyri, at hetta sama økið er reint og ruddiligt, tá ið báturin er farin av økinum aftur.
§ 5 Bátaeigarin hevur treytaleyst ábyrgdina av egnum báti, eisini av at skora er nóg væl uppundir hann, meðan hann stendur uppi á landi.
§ 6 Bátarnir kunnu standa ókeypis á nevndu økjum frá primo oktober til ultimo apríl. Tað sum eftir er av árinum – frá primo mai til ultimo september – verður goldið soleiðis:
Gjald fyri hvønn dag:
Færri enn 18 dagar – onki gjald.
Drúgvari enn 18 dagar 30 krónur fyri hvønn dagin omanfyri 18 dagar.
Dagurin, tá ið báturin verður settur í bátastøðuna á landi, og dagurin tá ið hann verður fluttur/sjósettur aftur telja við í hesi uppgerðini.
Tómir bátavognar/stólar longri enn ein dag 30,- kr/dag
Tómir bátavognar/stólar gjalda alt árið.
§ 7 Er tørvurin á bátaplássum á landi størri enn útboðið, kann Eysturkommuna avmarka tíðarskeiðið fyri, hvussu leingi bátarnir kunnu standa á bátaplássunum, og hevur fulla heimild til at krevja bátarnar fluttar av økinum við 14 daga varningi.
§ 8 Um bátaeigarin flytir úr Eysturkommunu, hevur hesin skyldu til alt fyri eitt at flyta bátin av útvegaða bátaplássinum hjá Eysturkommunu.
§ 9 Henda reglugerð er partur av leigusáttmálanum ímillum Eysturkommunu og leigaran av bátaplássinum. Brot á hesa reglugerð kann viðføra, at leigusáttmálin verður settur úr gildi ella uppsagdur. Reglugerðin kemur í gildið tann 30. juni 2016.
Hevur tú spurningar um nýggju reglugerðina, er tú vælkomin at seta teg í samband við havnarfútan.
Reglugerðin kemur í gildið tann 30. juni 2016.


c: text/html

text:
Hegnskylda
Hegnskylda
Hegnsýnisnevndin hevur eftirlit við hegnunum í kommununi. Kort yvir hegnskylduna í bygdunum í Klaksvíkar kommunu finnast í yvirlitinum niðanfyri.
Býargartnarin syrgir fyri, at býarhegnið er í góðum standi. Er talan um hegn uttan fyri býarhegnið, er tað Hegnsýnisnevndin, sum hevur ábyrgdina.
Fyrispurningar viðvíkjandi hegni og hegnsýni kunnu vendast til Teknisku deild.
Kort við hegnskyldum
- Húsar.pdf (90.80 KB)
- Mikladalur.pdf (57.63 KB)
- Norðoyri.pdf (113.07 KB)
- Svínoy.pdf (175.26 KB)
- Syðradalur.pdf (57.11 KB)

robotstxt: allowed

filter: keep


text:
Leypár
Leypár er kalendaraár, sum er 1 dag longri enn hini árini; tað verður eisini nevnt skotár. Eyka dagurin verður settur inn í februar, sum tá hevur 29 dagar. Tá leypár er, verður 24. februar nevndur leypársmessa.
Eitt leypár er sostatt eitt ár við 366 døgum í gregorianska kalendaranum í mun til teir vanligu 365 dagarnar.
Eitt ár er leypár, um árstalið kann býtast við 4, men ikki við 100; tá árstalið kann býtast við 400, er tað kortini leypár. Soleiðis var ár 1900 ikki leypár, meðan 2000 var. Eftir hesari reglu vera 97 leypár fyri hvørji 400 ár, og árið verður í miðal 36597/400 dagar ella 365,2425 dagar, meðan miðalsólárið er 365,2422 dagar. Tað er so mikið neyvt, at tað ganga 3571 ár, áðrenn kalendarin er eitt samdøgur skeivur.
Endamál[rætta | rætta wikitekst]
Leypárið er sett inn fyri at tryggja, at kalendarin liggur fastur í mun til árstíðirnar. Við fastari longd á árinum uppá 365 dagar hevði várjavndøgur flutt seg næstan ein dag hvørji fýra ár. Eftir 400 árum hevði kalendarin verið fluttur 97 dagar í mun til sólarárið. Eftir 730 árum hevði kalendarin verið fluttur so mikið í mun til árstíðirnar, at várið hevði verið í september og heystið í mars. Leypár var longu ásett í julianska kalendaranum frá ár 46 f.Kr.


text:
Sum stórinnflytarar av vøru, hava vit serliga stóra ábyrgd av at ansa eftir heilsuni hjá okkum øllum og eftir umhvørvinum.
Tí fara vit nú at selja vørur frá REMA 1000, sum er viðurkend handilsketa í Danmark og Noregi fyri sínar vørur. REMA 1000 vørurnar eru framleiddar við atliti til heilsuna hjá kundanum, burðardygd og umhvørvið.
MATOYÐSL
Á handlarnir hava í fleiri ár, hvør sær, gjørt ymisk átøk fyri at gagnnýta sum mest av vøru, sum er tætt við “best fyri” og “seinasta nýtsludag”. Á heysti 2015 var farið undir felags átakið “Minka um matoyðsl” og byrjað varð við at taka allar fleir-stykkjaprísir burtur úr tilboðsblaðnum.
Samstundis varð lýst á facebook við góðum ráðum um, hvussu tú m.a. kundi goyma mat á besta hátt, keypa inn við skili, og hvussu tú kundi endurnýta matrestir.
Á vári 2017 varð enn eitt stig tikið fyri at minka um matoyðslið í Føroyum. Tá fóru Á handlarnir uppí TooGoodToGo (TGTG) konseptið. Hetta er ein bólkur av ungum dønum, sum hava ment eina altjóða viðurkenda fartelefonapp, sum gevur viðskiftafólki møguleikan at keypa mat, sum annars hevði verið tveittur burtur (heinta appina her). Hesin matur verður koyrdur í serligar posar í handlunum og seldur fyri ein sera bíligan prís, og er hetta tí samstundis ein góður møguleiki at keypa bíligar vørur hjá familjum, ið hava tørv á tí. Les meira á matoydsl.fo
Fólk hava tikið sera væl undir við TGTG, og Tórshavnar kommuna gav átakinum Grønu virðislønina 2017. Eisini fingu Á handlarnir “Ársins herðaklapp” í 2017 frá Felagnum fyri føroysk marknaðarfólk fyri at ganga á odda í stríðnum móti matoyðsli og fyri at stimbra til eina hugburðsbroyting hjá okkum øllum á hesum øki.
Við samstarvinum við REMA 1000, sum í skjótt 10 ár hevur gingið í fremstu røð fyri at minka um matoyðsl, hevur Á handilsketan nú styrkt um møguleikarnar at virka enn meira fyri, at føroyingar verða meira tilvitaðir um matoyðsl í gerandisdegnum. Eitt ítøkiligt dømi er nýggi páleggspakkin, sum í næstum verður at fáa í Á. Hann er deildur upp í tvey rúm, soleiðis at til ber at opna helvtina av pakkanum í senn. Hetta ger, at viðskerin heldur sær longur og sannlíkindini fyri spilli minkar. Vitja heimasíðuna matoydsl.fo og fá íblástur. Vit fara framyvir at gera ymisk átøk, sum stimbra til at minka um matoyðslið hjá føroyingum.
Umhvørvi
Vit siga, at vit eru ein handilsketa, ið tekur atlit til burðardygd, fólkaheilsu og djóravælferð. Samstundis vita vit væl, at vit við hesum útsagnum renna okkum í fleiri tvístøður, eitt nú við umstrídda evninum um nýtsluna av plastikki á matvøru.
Tvístøðan er, at vøra, sum er pakkað í plastikk, heldur sær betur, og er plastikkið tí eisini við til at minka um matoyðsl. Eisini er vøran í nógvum førum lættari at flyta, tá ið hon er pakkað í plastikk. Til hetta er at siga, at REMA 1000 er farið í holtur við at gera teirra nýtslu av plastikk pakkitilfari meira burðardygt.
Vistfrøði
Við breiða úrvalinum av REMA 1000 vørum, sum Á handlarnir nú hava atgongd til, kanst tú framyvir síggja spennandi, vistfrøðiligar vørur á hillunum í Á. REMA 1000 tekur ábyrgd av, at teirra vørur eru framleiddar við atliti til burðardygd, fólkaheilsu og djóravælferð.
REMA 1000 eigur m.a. í einum av størstu, vistfrøðiligu jarðarbrúkunum í Danmark, Gram Slot.
Hugburðurin hjá Gram Slot og REMA 1000 er greiður: Øll skulu kunna keypa vistfrøðiligar vørur fyri ein sámuligan prís. Hendan hugburðin fara vit í Á eisini at arbeiða fram ímóti.
HEILSUGOTT
Samstarvið við REMA 1000 gevur Á handlunum atgongd til eitt breitt úrval av vørum, sum gevur viðskiftafólki hjá Á størri møguleika at velja heilsubetri vøru; eitt nú við minni sukri, minni salti, meira fullkorni umframt áðurnevndu, vistfrøðiligu vørurnar.
REMA 1000 hevur m.a. fleiri enn 400 vørur, sum eru merktar við Lyklarholsmerkinum. Hetta merkið er almenna orkumerkið hjá donsku matvørumyndugleikunum, og er okkara trygd fyri, at tað er spart uppá feitt, sukur og salt í vøruni. Les meira um Lyklarholsmerkið her.
Gjøgnumskygni
í Á vita vit væl, at vit hava stóra ávirkan á umhvørvið og á heilsuna hjá okkara viðskiftafólki ígjøgnum tær vørurnar, sum vit selja. Tí eru vit so fegin um at hava REMA 1000 sum samstarvsfelaga.
REMA 1000 framleiða eftir serliga strongum, etiskum virðum og duga væl at greiða frá, hvussu tað kemur okkum, sum keypa teirra vøru, til góðar. Vit ynskja eisini at skapa gjøgnumskygni í okkara handilsvirksemi og virðisketu, og tí eru vit fegin um at kunna boða frá teimum tiltøkum vit gera, sum eru til gagns bæði fyri tykkum, okkum og umhvørvið – tí tað loysir seg betur í longdini at selja vørur av góðari dygd, sum eru framleiddar við umhugsni fyri heilsu og umhvørvið.
Vit eru ein handilsketa og vit liva av at selja, men vit vilja gera tað við skili og góðari samvitsku. Vit vilja halda lív í smáu støðunum og røkka øllum Føroyum, og veita tænastuna har TÚ ert.
Hetta er danska ø-merkið fyri vistfrøði og má einans brúkast á vøru, sum kemur frá landbrúki, sum hava løggilding til vistfrøðiliga framleiðslu. Hetta merkið er tí tín trygd fyri, at danskir myndugleikar hava havt vørueftirlit, sambært EU reglum fyri vistfrøðiliga framleiðslu.
Kelda: altomkost.dk
Lyklarholið er almenna orkumerkið hjá donsku matvørumyndugleikunum, og er tín trygd fyri, at tað er spart uppá feitt, sukur og salt í vøruni. Vøran skal umframt hetta eisini lúka ávís krøv til innihaldið av kosttrevjum og fullkorni. Verið tí tilvitaði um at velja vøru við Lyklarholsmerkinum, tá ið keypt verður.
Kelda: altomkost.dk
Hetta merkið vísir, at tað er eitt høgt innihald av fullkorni í vøruni. Fullkorn mettar væl og er gott fyri sodningina. Ein kornkjarna er samansett av 3 pørtum: Fræhvíta (endosperm), skali (klid) og gróðrarkjarnu (kim). Tað er í skalinum og í gróðrarkjarnuni, at allar vitaminir og mineralir eru. Mjøl, ið er malið av heilum kjarnum, kallast tí ofta fullkornsmjøl. Almennu viðmælini eru, at eta minst 75 gram um dagin. Tað kann t.d. verða ein portión av havragrýni og 1-2 flísar av rugbreyði.
Kelda: altomkost.dk


text:
Gransking
á deildini fyri Heilsu- og Sjúkrarøktarvísindi
Gransking og menning eru partar av arbeiðinum á á deildini fyri Heilsu- og Sjúkrarøktarvísindi. Hetta er týðandi liður í at veita granskingargrundaða útbúgving og tryggja, at nýggjasta vitan verður brúkt í undirvísingini.
Innan sjúkrarøktarfrøði verður dentur lagdur á at styrkja samstarvið við kliniska praksis og at lesandi so hvørt taka lut í granskingar- og menningarverkætlanum.
Granskingin á á deildini fyri Heilsu- og Sjúkrarøktarvísindi fevnir um sjúkrarøktarfrøði, fólkaheilsu og heilsuvísindi annars í breiðum týdningi.


text:
Tíðindi klokkan 17
Tíðindi klokkan 12
Metis endursending - 22. mai 2018
Í Metis sendingini tann 22. mai 2018 endursendu vit 3 samrøður, ið hava verðið sendar áður á R7.
Vespureiðrið (77) - 22. mai 2018
Sending um føroyskan fótbólt: Í studio: Erland Tvørfoss, Eliesar Olsen og Bill Justinussen. Telefon: Árni Frederiksberg (NSÍ), V…
Tíðindi klokkan 18
Tíðindi klokkan 12
Um harðskapsoffur skulu loftast er brúk fyri Istanbul-sáttmálanum og serskiltari lóggávu um sálarligan harðskap
Kristianna Winther Poulsen, løgtingskvinna fyri javnaðarflokkin, fer at arbeiða fyri at fáa eina serskilta lóg móti sálarligum har…
Nota til matna og til heimagjørt tøð
Brenninota er ein virðismikil urt sum kann brúkast til annað enn matna. Nota veksur vilt í Føroyum, men tað er ikki nógv til av he…
Kelduvaðið - Hvítusunnusending, Tala: John Færø “Sjey falda signing Heilaga Andans.”
Sending frá Evangelisku Røddini (EvR)
Tíðindi klokkan 17
Hugnaløtan (21) - Gestur: Lasse Klein
Beinleiðis sending saman við gesti. Hesaferð við Lassa Klein í R7 studio í Runavík.
Tvístøða endursending (16) - 18. mai 2018
Í dag endursendu vit Tvístøðu sending nummar 16 frá 13. okt. 2017.
Tíðindi klokkan 12
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Mannarættindi hjá børnum og foreldrum verða brotin í Føroyum og í Danmark í samband við at ákærir um sálarligan harðskap ikki verð…
Rák (6) - Urtagott
Um ætlanin er at dyrka kál til matna er tað nú hesi skulu setast niður. Hesa vikuna fáa vit góð ráð til hvørji kál grógva væl í Fø…
Tíðindi klokkan 17
Tíðindi klokkan 12
Tíðindi klokkan 17
Tíðindi klokkan 12
Samrøða: Óli Jacobsen, um fiskiloyvir og hvussu tey verða umsitin
- Ljóðbrot úr sendingini "Metis"
Prát við Jóhannus M. Olsen, um Sp/f Saltkeyp
- Ljóðbrot úr sendingini "Metis"
Prát við Regin Jacobsen, um at Bakkafrost hevur keypt sølufyritøku í USA
- Ljóðbrot úr sendingini "Metis"
Á Torginum - Upplestur: "Aðru ferð" - Tala: Karl Jóhan Nielsen (2/9)
Sending frá Evangelisku Røddini (EvR)
Tíðindi klokkan 17
Tíðindi klokkan 12
Samband
Postboks 226
FO-600 Saltangará


text:
Thingvellir National Park, Ísland
Tingvøllir er týdningarmesti søguligi mentanarstaður í Íslandi. Her varð Altingið stovnað 930, og í meir enn 850 ár líka til 1798 komu fólk saman á hesum stað.
Altingið var fundarstaður fyri alt landið, og góðar skrivligar frágreiðingar, ið kunnu tíðarfestast heilt aftur til tingsins uppruna, eru til. Tingsetan var á leið tvær vikur um árið og varð hildin úti á serliga tveimum støðum, á Løgbergi og við Løgrættuna. Her vórðu lógir, kunngerðir og stevningar bornar fram. Fólk hildu røðu, løgdu fram sjónarmið og gjørdu uppskot. Varð veðrið vánaligt, fóru tingingarnar fram í kirkjuni.
Løgsøgumaðurin (løgmaður) stóð á Løgbergi og var formaður fyri tingingunum, og hann skuldi minnast og duga at siga lógirnar. Fólk komu úr øllum landinum og reistu fyribilsbústað á staðnum, sokallaðar búðir við flagtekju og laðaðum veggjum við ullintum klæði innan. Enn á døgum síggjast toftirnar av hesum bústøðum á Tingvøllum.
Ógreitt er, júst hvar Løgberg og Løgrættan vóru. Skjøl frá 13. øld siga Løgberg vera onkustaðni á eystaru trom á Almannagjógv og Løgrættuna møguliga á plássinum framman fyri hana, annaðhvørt norðan fyri ella eystan fyri Øksará. Staðanøvn sum Drekkingarhylur (Drukningarhylur) og Gálgasteinur varpa eisini ljós á heldur døkkar síður av sakarmálunum.
Tingvøllir eru bæði søguliga og fornfrøðiliga størsti og mest týðandi tingstaðurin í Norðureuropa. Umframt tær sjónligu toftirnar, kundi útgrevstur varpað nýtt ljós á staðin, og hvørjar broytingar honum hava verið fyri – upplýsingar sum neyvan eru at fáa nakra aðra staðni.
Í 1930 vórðu Tingvøllir útnevndir til tjóðargarð, og ein lóg samtykt, sum staðfesti Tingvøllir vera “ein friðaðan halgistað hjá øllum íslendingum, hina æviga ognina hjá íslendsku tjóðini, sum altingið varðveitir, og sum aldrin kann verða seld ella sett í veð”. Í 2004 varð mentanarligi virðið á staðnum viðurkent, tá ið tjóðargarðurin kom á listan hjá UNESCO fyri varðveitingarverdan arv.
Smærri ting
Altingið á Tingvøllum var partur einum størri rættarligum netverki við smærri økistingum. Fyrstu økistingini vórðu stovnað á Tórsnesi (Snæfelsnes í Vesturíslandi) og á Kjalarnesi (í Útsynningsíslandi) 900 e.Kr. Ivaleyst vóru onnur ting hildin um somu tíð, hóast eingi eru nevnd í søguligu heimildunum. Um leið 965 varð Ísland skift í fjórðingar. Hvør fjórðingur hevði trý økisting uttan norðari fjórðingur, sum hevði fýra, og tí vórðu tey 13 í tali.
Eftir at Altingið var stovnað, fingu vártingini eina týðandi og meir staðfesta støðu. Tey vórðu skift í tvey, eitt dømandi og eitt útinnandi ting, og tingsetan í mai kundi vara einar tvær vikur, meðan semjur vórðu gjørdar um skyldir og trætur. Hásummar- ella heystting vórðu vanliga hildin ein ella tveir dagar í juli ella august, tá ið fólk komu aftur av Altingi. Tá vórðu avgerðir tiknar á Altingi kunngjørdar og viðgjørdar, men eingin rættaravgerð tikin.
Tingvøllir í íslendingasøgum
Tað var ein dagin, tá ið menn gingu á løgberg, at høvdingarnir høvdu skipað seg soleiðis: Ásgrímur Elliðagrímsson, Gissur Hvíti, Gudmundur Mæti og Snorri Goði vóru uppi við løgberg; Eystfirðingar stóðu niðan fyri; Mørður Valgarðsson stóð hjá Gissuri Hvíta, mági sínum; Mørður var ógviliga væl mæltur maður. Gissur segði, at hann skuldi lýsa rættarmálini, og bað hann tala so hart, at allir máttu hoyra.
Mørður nevndi sær vitni; - “eg nevni mær vitni til tess,” segði hann, “at eg lýsi hesa søk móti Flosa Tórðarsoni fyri tað, at hann leyp á Helga Njálsson á tí drápsstaði, sum Flosi Tórðarson leyp til Helga Njálsson og veitti honum heilasár, holsár ella mergsár, sum var til ólívssár, og sum Helgi fekk bana av. Fyri hetta lýsi eg hann at vera útlagnan skóggangsmann, sum eingin skal føða, flyta ella veita nakra hjálp. Góðs hansara lýsi eg fyrigjørt, helmingin til mín, og helmingin til teir fjórðingsmenn, sum eiga at taka við sektargóðsi eftir hann. Eg lýsi hesa drápssøk í tí fjórðingsrætti, sum søkin eigur at koma í eftir lógini. Eg lýsi lógliga lýsing, eg lýsi, so menn hoyra á løgbergi; eg lýsi til dóms í summar til fulla sekt fyri Flosa Tórðarson. Eg lýsi ta søk, sum Torgeirur Tórisson hevur latið mær upp í hendi.”
Á løgbergi var mikil rómur gjørdur, og sagt var, at Mørður hevði mælt væl og manniliga.
- Njáls søga (í týðing eftir Bjarna Niclasen (1966))
At hittast á Altingi hevur týðandi pláss í mongum íslendingasøgum. Brotið omanfyri, sum lýsir, hvussu eitt mál varð viðgjørt á tingi, er bert eitt av fleiri í Njáls søgu. Bæði Laksdøla og Eyrbyggja søga nevna trúarskiftið til kristindóm í Íslandi á Altingi, og í Grettis søgu ætlar Tórbjørn Ongul at leggja høvur Grettis fyri Altingið sum prógv um, at hann hevur dripið hann. Tórbjørn læt seg tó tosað frá hesum. “Tað er ikki ráðiligt, tí nóg nógvir munnu vera mótstøðumenn tínir, tó at tú gert ikki slíkar áminningar til tess at vekja upp harm manna."
HVAT ER NÆRHENDIS?
Tingvøllir eru millum mest vitjaðu ferðamannamál í Íslandi við fleiri túsund ferðafólkum hvørja viku. Staðið er partur av navnframa “Gylta ringinum”, sum er ein 300 km long leið kring fleiri av kendastu støðunum í Íslandi. Umframt tingstaðin fevnir tjóðargarðurin eisini um eitt stórfingið landslag, eitt kavingarstað, ið telist millum heimsins 10 bestu og framúr góðar møguleikar fyri sílaveiði.
Best umtókta ferðamannamálið í Íslandi, Árnnes sýsla kann breggja sær av eini ørgrynnu søguligum støðum og undurverkum í náttúruni. Her er jarðarhiti í brennidepli eins og nøkur av týdningarmestu søguligum støðum í søgu Íslands.
Haukadalur, økið við jarðarhita
Her er Geysir, sum uttan iva er heimsins kendasta goskelda. Tá ið hann var virknastur, spýtti hann skoldandi heitt vatn einar 60-80 metrar upp í loft. Nú á døgum er ein rúgva av goskeldum á plássinum, og virknasta goskelda er Strokkur, ið goysir annan ella triðja hvønn minutt.
Gullfossur
Stórfingni Gullfossur við sínum fossandi duni er í veruleikanum tveir fossar, tann ovari við 11 metra fallhædd og hin niðari við 21 metra fallhædd.
Skálholt
Fornur stórbóndagarður og gamalt biskupssetur, sum verður tíðarfest til 1056. Í øldir var skúlin á staðnum, Skálholtsskúli, fremsti útbúgvingarstovnur í landinum. Skálholt er nakað heilt fyri seg og eigur oddasess, tá ið tað snýr seg bøkur og handrit úr miðøld, tí tað var á hesum stað, at miðaldarritini, sum í dag eru á bókasavni, vórðu skrivað og varðveitt. www.skalholt.is
Þjórsárdalur (Tjórsáardalur)
Eftir landnám, tíðin tá ið frælsu norðbúgvarnir bygdu lýðveldið Ísland, var Þjórsárdalur grasgrógvin og gróðrarmikil við á leið 20 gørðum, men í 1104, tá ið Hekla fór at goysa, varð dalurin lagdur í oyði. Garðarnir, sum vórðu huldir í gosøsku, hava verið eitt satt gullnám fyri fornfrøðingar. Í minsta 40 bygningar eru komnir undan kavi higartil, og hin best varðveitti teirra vóru bóndahúsini á Stong. Í 1974 var ein eftirgerð bygd til minnis um 1100 ára dagin fyri landnám Íslands. www.thjodveldisbaer.is
Langjøkul
Til ber at síggja næststørsta jøkul í Íslandi frá Gullfossi, og væl ber til at kanna hann nærri við superjeppum og kavaskutarum.
Kaving við Silfragljúfri (Silvraglyvri)
At kava í hjartað á Tingvøllum er ein fantastisk uppliving. Silfra er eitt hitt besta kavingarstað í Íslandi, og mong fólk halda glyvrið vera millum heimsins serstøku. Vatnið í Silfra er so reint og óspilt, tað fær verið, og altíð ber til at drekka av tí, tá ið kavað verður. Tvinnar orsakir eru til klárleikan: vatnið er kalt (2°C - 4°C all year), tí tað er bræðingarvatn frá einum jøkli, sum er 50 km burtur, og hevur havt fleiri ár um at fara gjøgnum lavalendi, áðrenn tað sum kelda vellir upp í norðara enda á Tingvallavatni. Ein røð av kavarafyritøkum skipa fyri túrum til Silfra og eru at finna álinju.
Reykjavík
Tingvøllir eru bara 45 km uttan fyri høvuðsstaðin, Reykjavík. Býurin hevur sjáldsama nógv at síggja og uppliva, alt frá eini røð av søvnum og listaskálum til eina ótrúliga rúgvu av handlum, kaffihúsum, yðjandi náttarlívi, áhugaverdari byggilist og uttanduratiltøkum http://www.visitreykjavik.is
KUNNING TIL VITJANDI
Opið alt árið. Ókeypis atgongd.
Location
Contact Info
Thingvellir National Park
801 Selfoss
Tel: 00-354-482-2660
Fax 00-354-482-3635
Email thingvellir@thingvellir.is


text:
- Tíðindi, mentan og ítróttur
Aðalstjórin vil einki siga
Sirið Stenberg, landsstýriskvinna, hevur sagt, at hon vil ikki tosa alment um starvsfólkamál í ráðnum.
Og nú sigur Turið Arge, aðalstjóri, tað sama.
Hon viðger ikki innanhýsis starvsfólkaviðurskifti í fjølmiðlunum, sigur hon. Svarið hjá henni er "eingin viðmerking", sama, hvat spurt verður um í sambandi við málið.
Mótmæla uppsøgnina
Tænastumannafelagið, har sum Anni á Hædd er limur, hevur saman við Anni á Hædd mótmælt avgerðini um at geva henni ætlanarskriv um uppsøgn.
Anni á Hædd fekk ætlanarskrivið mánadagin 18.juli á einum fundi, har sum advokaturin hjá Tænastumannafelagnum var við.
Anni á Hædd er í tí, sum eitur tænastumannalíknandi starv, men Tænastumannafelagið heldur uppá, at Anni á Hædd hevur somu sømdir sum tænastufólk hava, tað vil siga løn í trý ár og møguleika fyri tænastumannakanning, skal hon sigast upp.
Tænastumannafelagið hevur ikki enn frætt aftur frá Heilsu- og innlendismálaráðnum.
Anni á Hædd er leiðari á deildini Náttúru- og orkumál, haðani Tórshavnar kommunu fekk loyvi at útbyggja havnina, uttan at landsstýriskvinnan hevði góðkent brævið, sum varð sent komununi tann 30.juni.
Sí eisini


text:
Orð: Christoffer Jensen
Lag: Amerikanskt fólkalag
1. Aftan stongdar dyr eg siti,
og nú skal eg greiða frá
um tann órætt, mær var litin,
um ta lagnu, mær var á.
2. Faðir mín var aðalborin,
elsti sonurin eg var,
bróðir mín, ið var óvorðin,
eygnasteinur faðirs var.
3. Var har genta, nevnd Helena,
hon var føgur eins og fá.
Bróðir elskaði Helenu,
men hann, Magnus, hetta sá.
4. So eitt kvøld å heystardegi,
sum vit gingu frarn viô å,
kemur maöur fram viô megi:
Magnus vildi okkum nå.
5. Fóru teir so upp at kjakast,
so at blóðið kom i kók.
Upp úr slíðrum knívar takast,
bróðir stakk hann, so tad tók.
6. Svikarád nú bróðir legði,
greiddi frá, at tað var eg.
Eingin trúði tí, eg segði,
øll hildu tað vera meg.
7. Eg varð dømdur til at sita
innistongdur alla tíð.
Mangar tankar man eg flyta
til tað hús, eg livdi í.
8. Arvaleysan meg faðir gjørdi,
eittans ynski havi eg,
at tann órætt’ mær var litin
aldri aftur sigra skal.


text:
Gerst haldari
Gerst haldari
Vilt tú halda STROK? Altso fáa bløðini í skúlanum? Ella hevur tú spurningar um títt hald? Her finnur tú alt um at halda STROK.
Í fleiri enn 60 ár hevur barnablaðið STROK verið ein góður vinur hjá børnum og ungum – og soleiðis verður eisini í framtíðini!
Í STROK kanst tú lesa um alt, sum er týdningarmikið í lívnum. Um listafólk, dýr og børn her heima og úti í verð. Um ævintýr, undurfull ting og syrgiligar støður. Harafturat fært tú ynskimyndir at hanga á veggin, krossorð, tíðindi og skemtisøgur í hvørjum blað.
Prísur
7 bløð fyri 250 krónur
Systkinaavsláttur: Fyrsta haldið kostar 250 krónur og tey eftirfylgjandi 125 krónur hvørt!
GG: Systkynaavslátturin er eisini galdandi fyri blaðið Píka7!
Tú mást vera eldri enn 18 ár fyri at bíleggja eitt STROK-hald.
STROK-haldarar uttan fyri Føroyar
(for international subscriptions, please email us with your request to our customer service): bms@bms.fo
Spurningar um STROK-hald
Spurningar um STROK-hald (t.d. spurningar um gjald ella hvussu leingi haldið er galdandi) vinaliga set teg í samband við:
Persónlig kundatænasta: 31 37 56 (gerandisdagar 9-15)
Nettænasta: trýst her!
Poststaður:
STROK kundatænasta
Á Hjalla 7B
FO-100 Tórshavn
Eftir at hava spælt 245 milliónir dollarar inn upp á eitt vikuskifti, svarandi til slakar 1,5 milliardir krónur, fer Black Panther væntandi at seta øll met í atgongumerkjasølu.
Summafuglar í búkinum, eygu, ið møtast, og ivi. Alt hetta og meira aftrat følir tú, tá ið tú ætlar tær at spyrja um kjans. Tað kann vera bæði spennandi og ringt alt í senn. Tað vita Maria, Eiri og Elin.
So er bara at leggja í vaðið og fara at lesa! Í blaðnum hesaferð er eitt sindur av hvørjum: kærleiki, ítriv, met, skúlating, Lítla havfrúgvin og Herkules og alt møguligt annað spennandi😀
Ert tú ein av teimum 15, sum fara at mála á Torginum í SMS? Høvuðsvinningurin er eitt gávukort á 2.000 krónur, og nummar 1, 2 og 3 fáa eitt atgongumerki il Voxbotn.
Hvítar, vakrar og villar. Og so er hon størsta ránsdýrið, sum livir á landi.
Kunnu stingir í búkinum vera krabbamein? Og hví havi eg ilt í nakkanum? Tveir STROK-lesarar siga frá síni ræðslu fyri at fáa eina ringa sjúku.
Um tær vinna, sleppa tær at umboða Danmark í evropiska grand prixnum, sum verður í Portugal í mai.
YouTube straffar Logan Paul fyri at leggja eitt videobrot út.


text:
Handbók til tannáringin um kropp, kenslur og kynslív
Føroya Lærarafelag hevur givið út bókina Kroppur, kenslur og kynslív, sum er handbók til tannáringin við upplýsingum um alt tað, sum hendir í hesum týdningarmikla tíðarskeiðinum í lívinum.
Tú kanst lesa um kroppin og allar broytingarnar, sum henda, tá ið tú verður kynsbúgvin og fáa svara spurningum um sjálvsvirði, rættindi hjá børnum og ungum, um tað er vanligt, at pissilingar eru skeivir, hví er okkurt gentuligt ella dreingjaligt, hvussu ofta tað er í lagi at fleyga sær og mangt, mangt annað.
Tann fyrsta av sínum slag
Eingin slík bók hevur verið á føroyskum. Nathalie Simonsson, ið er ráðgevi í kynslívi, hevur skrivað bókina og Anna Dalsgaard, lærari, hevur týtt úr svenskum. Bjørghild Djurhuus, heilsufrøðingur í Skúlanum á Fløtum í Havn, hevur ráðgivið í tilgongdini at týða og lagað bókina til føroyskt. Eisini hava onnur fakfólk ráðgivið og harumframt hava 4 ungfólk, tvær gentur og tveir dreingir, í aldrinum 15-18 ár lisið og viðmerkt. Tað er Føroya Lærarafelag, sum gevur út.
Frá 6. flokki og upp
Kroppur, kenslur og kynslív er væl egnað til teirra, ið eru á veg inn í kynsbúningarárini; tað vil siga gentuna og dreingin í 6. flokki og eldri. Sambært fólkaskúlalógini er heilsukunnleiki og seksualupplýsing eitt av kravdu undirvísingarevnunum, sum lærarar skulu undirvísa í.
Tey ungu siga
”Endiliga ein bók sum hendan á føroyskum,” genta, 16 ár
“Eitt frálíkt íkast til normaliseringina av ymisleikanum!” drongur, 18 ár
”Eg veit meiri um meg sjálvan nú,” drongur, 17 ár
”Bókin er sera viðkomandi til ung í øllum aldrum,” genta, 15 ár
Fer at menna heilsuøkið
Føroya Lærarafelag hevur fingið stuðul úr Sjúkrakassagrunninum, frá Høvuðsøki 1,til arbeiðið við at umseta og tillaga tilfarið fakliga og málsliga til føroyskt.
Mett varð, at hendan útgávan verður eitt týdningamikið amboð til kunning av ungum um kynslutir, kynssjúkur og fyribyrging, men eisini um vinalag, einsemi, bólkatrýst, happing, sjálvsvirði, sjálvskenslu og mangt annað, sum hevur týdning fyri stór børn og ung.
Stuðulin var kr. 50.000.
Les meira um bókina her
Sí permuna her


text:
Hesa ferð er tað 23 ára gamli Fríði Djurhuus, sum fer at deila sín playlista við hetinum “Hatur og vónloysi”. Fríði lesur søgu á Setrinum og er við í tungmálm bólkinum Iron Lungs. Hann vil vera við, at playlistin er ein blanding av myrkum sangum av ymsum stílum, so sum black metal, noise, soul, sum ikki fara yvir í tað totalt aggressiva, men hava við aðrar keðiligar kenslur at gera.
- Eg gjørdi hendan playlistan, tí eg hevði ikki funnið nakran, ið fokuseraði á tær somu kenslurnar og allíkavæl brúkti tónleik frá ymsum stílum. Eg helt, at heitið “Hatur og vónloysi” var stuttliga yvirdrivið, og tað lýsti huglagið á playlistanum nokk so væl, sigur Fríði.
- Eg vildi sagt, at eg lurti mest eftir tónleiki, sum kann kategoriserast sum punk ella tungmálm, men sum flest onnur fólk, so lurti eg eftir “øllum” stílum. Eg trúgvi, at allir stílar hava okkurt gott (eisini country). Í seinastuni havi eg lurtað nógv eftir $uicideboy$, Cigarettes After Sex, Kendrick Lamar og Atari Teenage Riot.
Fríði fær íblástur til tónleik ymsastaðni frá, men mest frá ummælarum, serliga The Needle Drop á YouTube. Eisini frá playlistum á Spotify og annars frá at tosa við fólk um tónleik.
- Mær dámar væl at fáa íblástur frá øðrum fólki, sjálvt um teirra stílur er sera øðrvísi frá mínum, tí eg haldi, at øll hava okkurt spennandi, sum tey lurta eftir, sum eg ikki havi hoyrt fyrr.


text:
Mikado-krukkur
Varðveit náttúruna og minnið.
Mikado-krukkan, er sniðgivin úr umhvørvisvinarligum tilfari, sum verður niðurbrotið natúrliga í jørðini, tá ið ein tíð er liðin, við virðing fyri bæði umhvørvi og menniskjum. Krukkan er einføld við breiðum silkibondum innfeldum. Hon fæst í fýra ymiskum litum, og við ymiskum myndum.
Touch-krukkur
Touch-krukkur eita eftir tí floyalsmjúku kensluni av at nerta við krukkuna. Ein nýggj dygdarvøra frá Heilskov, har tænasta og dygd í meira enn 100 ár hevur verið trygd fyri altíð góðum og umhvørvisvinarligum vørum.


text:
Avtala um stuðul til granskingarsamstarv verður undirskrivað
Týsdagin 8. desember verður samkoma í Heilsu og Innlendismálaráðnum, har avtala um stuðul til at menna granskingarsamstarv á Heilsuøkinum verður undirskrivað. Talan er um 7 mill. kr. sum verða latnar úr Sjúkrakassagrunninum til samstarv millum Fróðskaparsetrið, Landssjúkrahúsið og Deildina fyri Arbeiðs- og Almannaheilsu.
Avtalan er úrslit av drúgvum tingingum, sum hava verið millum Granskingarráðið, sum umsitur Sjúkrakassagrunnin, og samstarvsstovnarnar.
Avtalan er grundað á leiðreglurnar fyri Høvuðsøki 3 í Sjúkrakassagrunninum, sum áseta, at: “Stuðul kann latast til at menna gransking á ella í samstarvi millum Fróðskaparsetur Føroya og Sjúkrahúsverkið og møguliga aðrar føroyskar stovnar fyri at menna heilsuøkið í Føroyum. Avtala verður gjørd við viðkomandi stovn/ar.”
Leiðreglurnar áseta neyvari, hvussu stuðulin skal brúkast. Hetta er til stovnssetan av Master útbúgving á heilsuøkinum, til ph.d. stuðul í heilsuvísindum/fólkaheilsu/sosialari heilsu, t.d. sjúkrarøkt, læknavísindum ella sosialvísindum og til setan av vísindastarvsfólki í heilsuvísindum/ fólkaheilsu/sosialari heilsu. Eisini verður sagt, at atlit skal takast til, at stuðulin skal gagna øllum økjum í landinum.
Samkoman verður týsmorgunin kl. 9.45 har Sirið Stenberg landsstýriskvinna í heilsumálum fer at halda røðu. Annika Sølvará stjóri í Granskingarráðnum fer at greiða frá um arbeiðið at gera avtaluna. Síðani verður avtalan undirskrivað. At enda fer Sigurð í Jákupsstovu rektari á Fróðskaparsetrinum at halda røðu vegna samstarvsstovnarnar.


text:
Bjørn Kunoy grein í International Journal of Marine and Coastal Law
Bjørn Kunoy hevur skrivað grein, ið er útgivin í seinastu útgávu í viðurkenda tíðarritinum International Journal of Marine and Coastal Law, 2011, vol 26, No. 2. Greinin nevnist "Establishment of the Outer Limits of the Continental Shelf: Is Crossing Boundaries Trespassing" og viðgerð í hvønn mun eitt strandaland, ið ger krav uppá ein ytra landgrunn, t.e. uttanfyri 200 fjórðingar frá grundlinjunum, kann nýta partar av landgrunsrondini, ið eru innanfyri 200 fjórðingar markinum hjá einum grannalandi, sum støði til at áseta sítt egið ytra landgrunsmark uttanfyri 200 fjórðingar frá grundlinjunum.
Trýst her fyri at fáa innlit í ritstjórnina hjá International Journal of Marine and Coastal Law, ið verður útgivin av Martinus Nijhoff Publishers.
Samandráttur av greinini sæst við at trýsta á her
Les um Bjørn Kunoy í Heilagrunninum


text:
Lena Anderssen
Lena Anderssen (fødd 26. september 1974 i Tórshavn) er ein føroysk-kanadisk songkvinna.
Lena hevur valt at útliva dreymin um eitt lív sum yrkistónleikari. Saman við manninum Niclas Johannesen hevur hon síðani seinnu helvt av nítiárunum roynt seg bæði uttanlands og í Føroyum. Í 2005 hava tey satsað miðvíst upp á danska marknaðin. Har hava tey spælt nógvar konsertir, givið út fløgu Can't Erase It, luttikið í nógvum útvarpsendingum, fingið fleiri frálík ummæli og hava verið á konsertferð saman við amerikonsku songkvinnuni Beth Hart.
Lagið Step On The Gas, av nýggju endurljóðblandaðu útgávuni av fløguni Can’t Erase It, hevur verið nógv at hoyrt í útvarpinum í Danmark. Í løtuni (juni 2006) byrjar Can’t Erase It at verða spælt í donskum útvarpi.
Lena er nógv ment sum songkvinna, tekstskrivari og tónasmiður. Hennara inniliga rødd nemur við hjartað hjá mongum, tá hon syngur sínar søgur.
Útgávur[rætta | rætta wikitekst]
- Long Distance (1998)
- Can't Erase It (2005)
- Let Your Scars Dance (2008)
- Letters From The Faroes (2011)[1]
Heiður[rætta | rætta wikitekst]
- 2017 - Vann FMA virðisløn í popp/rokk bólkinum - Ársins songkvinna.[2]
- 2017 - Vann FMA virðisløn í popp/rokk bólkinum - Ársins útgáva.
- Planet Awards 2011 - Ársins songkvinna[3]
- Planet Awards 2011 - Ársins einstaklingur
- Planet Awards 2011 - Ársins útgáva
- Planet Awards 2008 - Ársins songkvinna
- Planet Awards 2007 - Besta útgáva: Let Your Scars Dance
Keldur[rætta | rætta wikitekst]
- ↑ Planet.fo, Lena Anderssen bjóðar øllum á Býarbókasavnið í dag
- ↑ Egholm, Sverri (11. mars 2017). "Yvirlit: Hesi vunnu FMA 2017". Portal.fo. http://portal.fo/yvirlit+hesi+vunnu+fma+2017.html. Heintað 12. marts 2017.
- ↑ Lena, Lena og aftur Lena!
Slóðir[rætta | rætta wikitekst]
- LenaMusic.com (enskt)
- MySpace.com - Lena Anderssen (enskt)
- Sangtekstir.com


text:
Renniháttur
Smáar, lættar tillagingar kunnu geva tær ein betri renniteknik. Hav kroppin so rankan sum møguligt við tyngdarpunktinum lagt eitt vet framyvir. Á tann hátt tryggjar tú, at tíni fet ikki bremsa tær, men verða umgjørd til framdrift.
- Høvdið: Høvdið skal vera í náttúrligari leingjan av kroppinum. Tað má ikki hella afturyvir, framyvir ella til síðuna, men haldast rankt í leingjan av rygginum. Tú skalt eisini vera vakin við at høvdið ikki hoppar upp og niður, meðan tú rennur. Um tú gert varugur við, at høvdið og harvið restin av kroppinum hoppar upp og niður, tá tú rennur, so brúkar tú óneyðugar kreftir. Set niður fettíttleikan (skridtfrekvens), og royn at fáa høvdið at fylgja einari vatnrættari linju, meðan tú rennur.
- Akslar: Akslarnir skulu hvørki hálast upp til oyrini ella lorast niður til knøini. Teir skulu haldast avslappaðir í natúrligari støðu.
- Hendur: Renn ongantíð við knýttum hondum. Hav hendurnar avlappaðar. Tá tú møðist, minst til at lættað akslarnar og slappa av í hondunum.
- Bringan: Hav ryggin rankan, og trýst bringuna fram. Á tann hátt opnar tú fyri andadráttinum og kanst lættari anda djúpt.
- Armar: Armarnir skulu førast so javnt aftur og fram, sum tilber. Hav ein vinkul uppá umleið 90 stig millum undirarm og yvirarm, og slepp undan at krossa armarnar og nógv innyvir kroppin. Fara armarnir uppá tvørs av rennirætninginum, so mótvirka teir framdriftina.


text:
Svarthálsa
Svarthálsa (frøðiheiti - Charadrius hiaticula) er lítið kroppstørri enn grátítlingur, men hevur nógv longri veingir. Á bakinum er hon morgrá, í neðra hvít. Høvdið er flekkut av gráum og svørtum og hvítum; hálsurin er hvítur við svørtum ringi, sum breiðir seg niður á bringuna. Svarthálsan heldur seg mest á eyri ella sandi. Hon eigur uppi á berum fjøllum, ella har sum hon finnur eyrlendi lægri á haga. Eggini eru 4, ring at finna, tí tey eru samlitt við eyrin. Kemur fólk nærhendis reiðrinum, rennur hon undan, stólpandi og bóltandi, við veingjunum skavandi eftir jørðini og útbreiddum veli trýst niðurá.
Dúnungarnir eru grønir og gráir; lítið sæst til teirra, tí teir fjala seg millum steinarnar. Tá ið teir eru floygdir, kennast teir frá hinum gomlu, av tí at teir eru hvítir á bringu og barka. So flyta bæði gamlar og ungar í flokkum oman á eyrin við vatnstrendurnar ella á sandin við sjóvarstrondina. Lítið síggjast tær flúgva, einki ganga tær, og tó eru tær ikki í frið, renna kvikar aftur og fram, bráðsteðga eitt lítið bil, og so aftur at renna, alt meðan tær hvína eitt vælljóðandi "dújit". Um mikkjalsmessu rýma tær — suður til Afrika.
Slag[rætta | rætta wikitekst]
- Charadrius dubius (Lítil svarthálsa)
- Charadrius vociferus (Tvíringd svarthálsa)
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
“Kom og dansa, hjartans kæri skattur mín . . .”
Soleiðis kvøður ungi fríggjarin, sum vil hava sín elskaða at
gloyma alt rundan um seg – alt annað enn tey bæði, seg og skattin. Hetta rann
mær til hugs, nú reiðarafelagið í listaligum og listinlærdum ovfarakæti sendir sín
serliga jólaboðskap út um geilar.
Vælsignaði komi og dansi eftir okkara floytu, og leggi so
passaligan skatt á okkum.
Komi og dansi við okkum, heldur enn við hasum fjandans
búskaparfrøðingunum, tí tá eygu okkara møtast, tá hvørvur burtur alt, sum er,
og vit sveima burt í eina dreymaverð. Eina verð, har ið tú og eg – tú veitst,
okkara millum - finna út av hvussu stórur skatturin skal vera.
Og sum árini fara og hárið gránar, hava vit funnið stevið,
og okkara skattur skal tá vera so pinkalítil og fittur. Og hvør ynskir ikki at
skatturin verður verandi óskyldugur, lítil, meinaleysur og syndaleysur?
Ongantíð áður hava føroyskir reiðarar bønað og biðið
Løgtingið at lagt skatt á seg. Ongantíð.
Og hví gera teir so tað nú?
Tí alt annað er betri enn at missa sjálvan hin gylta
framíhjárættin fram um allar aðrar borgarar landsins, at eiga exklusiva atgongd til fiskatilfeingið.
Er tann framíhjárætturin tryggjaður, tá hevur tú akkurát passaliga stóra makt
og akkurát passaligt av kjálkadansi við politikararnar og ovastu
embætismenninar. Tá ert tú innanborða, og kann tosa teg til rættis við
landsstýrismannin um hvussu hvalurin skal skerast.
Teir - reiðararnir - vilja gera alt fyri at Løgtingið ikki skal lata hvørjum lúsa føroyingi, sum ikki var borin av aðalsætt, javnbjóðis atgongd til fiskirættindini. Sjálvt at gjalda skatt !!!
Sum seinasta ørindi í sanginum sigur: Alt er skýmligt, eina
dansa tú og eg. Svunnin er tá hin døkka tíðin, tá tú gekst og fjasaðist við “fólksins
ogn” í tíni dreymaverð.
Hetta, kæru jólavinir, er boðskapurin hjá reiðarafelagnum.
"Kom og dansa . . ." syngur Ólavur Højgaard fyri okkum


text:
Charlotte Amalie
Charlotte Amalie er høvuðsstaðurin í Amerikonsku Jómfrúoyggjunum og liggur á oynni Saint Thomas. Í 2010 var fólkatalið 18.481. Býurin er eisini hin størsti í oyggjabólkinum Jómfrúoyggjarnar. Býurin er handils- og samferðslumiðdepilin landinum og hevur gott buss og ferjusamband. Við sínum strondum, klettum, merkisstøðum og síni ríku søgu, er hetta ein av mest forvitnisligu býum í Karibia. Charlotte Amalie, ið liggur í sunnara partinum av Saint Thomas, er eitt av best umtóktu ferðamálunum í hjálandinum. Í økinum eru m.a. langar sandstrendur, reint baðivatn og eitt milt veðurlag. Charlotte Amalie hevur nógv at bjóða líka frá hvítum strondum og klárbláum havi til litfagrar blómur og grønar skógir í fjallalendinum. Talan er um fínkornaðan sand, breiðar strendur og krystallklárt vatn, har djúpt er. Lýtt tropiskt veðurlag er alt árið. Har er nógv at síggja. Blackbeard’s Castle er ein skansi frá 1679, sum er varðveittur av National Park Service (National Historic Landmark). Býurin hevur spennandi fornsøgu. Í 1694 gjørdist landið partur av Danmark. Málið (kreólskt), søgan og mentan hava sum heild røtur aftur í hjálandatíðina. Dronningens Gade er til dømis høvuðsgøtan í Charlotte Amalie. Tá so fólkið í "De dansk-vestindiske øer" kravdi at verða leyst frá Danmark, vóru oyggjarnar í 1917 latnar til USA fyri 70 mill. krónur (DDK) [1].
Millumtjóða floghavnin í Charlotte Amalie er Cyril E. King Airport. Býurin hevur í mong ár marknaðarført Charlotte Amalie fyri cruise-skipum. Hetta hevur eydnast væl. Tað koma áleið 1,5 mió. fólk á havnina hvørt ár.[2] Flestu teirra eru úr USA.


text:
2. lið vunnið venjingardyst í dag
Dreingirnir hjá Jovan, okkara lið í 2. deild, vunnu seinnapartin ein venjingardyst. Dysturin varð spældur á Dungasandi í Sørvági móti EB/Streymi, og vit vunnu 2-0. Hørður skoraði bæði málini.
Byrjanaruppstilling: Sjúrður Niclasen; Hørður Egilsson, Uni F. Nielsen, Niels Mouritsen, Fríði S. Joensen; Hanus Nielsen, Bjarni Dalsgaard; Jóannis á Steig, Rói Hansen, Teitur Olsen; Hørður H. Johansen.
Eyka (allir komu inn): Birgir Joensen, Sjúrður Ellefsen, Per Heinason, Georg Haraldsen, Jón Nielsen, Emil Mikkelsen, Jovan Radinovic-Panic.
Veðrið darvaði dystinum nakað, við regni og kava, men spælt varð allíkavæl. Vit fóru til hálvleiks við eittmáls leiðslu. Í øðrum hálvleiki vóru tað eisini bara vit, sum skoraðu, og dysturin endaði 2-0. Hørður H. Johansen skoraði bæði. Vit høvdu eisini eitt brotspark, sum vit tíverri brendu.
Kappingin byrjar um tríggjar vikur, og okkara fyrsti dystur er úti móti Víkingi.
Komandi dystir
Betri-deildin, 27. mei kl. 15:00
07 Vestur - Skála
2. deild, 26. mei kl. 15:00
07 Vestur - NSÍ
Kvinnur, 23. mei kl. 18:20
AB/B71 - 07 Vestur a
Fleiri
Betri Deildin
Stigatalvan
Málskjúttar
Málskjúttar


text:
5. desember 2009
Lars Terje Godø hevur fingið línuskipan setta í Selfa Artic 32 skjóttgangandi útróðrarbát sín, og hann letur væl at
Lars Terje Godø hevur fingið nýggju Oilwind línuskipanina ísetta í sín nýggja Selfa Artic 32 skjóttgangandi útróðrarbát. Hann hevur júst verið til fiskiskap á Myre við Vesterålen, har hann hevur roynt eftir toski og hýsu nakrar vikur.
”Hetta hevur riggað stak væl. Eg seti fimtan stampar hvønn túrin og tað er eingin trupulleiki at handfara hetta einsamallur á báti. Skipanin fiskar minst líka væl, sum tá tú egnir við hond á vanligari línu. Síðsta túrin fekk eg umleið 200 pund á stampin, og er hetta sera gott fiskarí. Tá eg seti er als eingin strongd, men tað gongur róliga fyri seg. Eg seti við umleið 4 – 5,5 míla ferð.
Eg havi áður verið við línuskipi við egningarmaskinu, og henda skipan riggar ivaleysa nóg gott í mun til tað. Egningin riggar fínt, serliga um tú nýtir eina blanding av saury og høgguslokki.
Eg vil fegin viðmæla hesa skipan til aðrar, ið umhugsa at brúka eina slíka.
Lars Terje Godø


text:
Netbankin til vinnu
Við Netbankanum frá BankNordik fært tú sum vinnukundi góðan møguleika fyri sjálvgreiðslu, og tú kanst lættliga avgreiða bankaviðurskiftini hjá tíni fyritøku, tá tað hóskar tær.
Yvirlit yvir kontur
Í Netbankanum sært tú seinastu flytingarnar á kontunum, og tú kanst bólka konturnar fyri at fáa betri yvirlit.
Goym bókingar sum fílu
Úr bókingaryvirlitinum ber til at trýsta á leinkjuna “Flyt út”. Vístu bókingarnar verða sendar til eina CSV- ella DAT-fílu. CSV-fílan kann latast upp í einum rokniarki, har tað ber til at arbeiða víðari við bókingunum. DAT-fílan kann sendast til eina bókhaldsskipan.
Flytingar og gjaldingar
Tú kanst gera flytingar til egnar kontur og til onnur, og gjaldingar, bæði til føroyskar móttakarar og útlendskar, og fáa yvirlit yvir framtíðar gjaldingar.
Ger fleiri gjaldingar samstundis
Um tú skalt gera fleiri gjaldingar samstundis, kanst tú nýta útbakkan til at gera flytingarnar. Í staðin fyri at trýsta á “OK” og skriva kotuna fyri hvørja einstaka gjalding, skalt tú bert trýsta á knøttin “Útbakki”. Tá ið tær allar eru skrásettar, trýstir tú á “Útbakki” og fremur allar gjaldingar samstundis. Tá gjaldingarnar eru sendar, verður ein kvittan gjørd, har tað sæst, um einstøku gjaldingarnar eru framdar.
Send gjaldingar inn í Netbankan
Frá tíni bókhaldsskipan kanst tú senda gjaldingar beinleiðis inn í Netbankan, og síðani góðkenna tær í útbakkanum.
Send FI-gjaldingar til bókhaldsskipan
Tá gjaldingar frá tínum kundum koma inn á tína kontu, kanst tú senda tær beinleiðis inn í tína bókhaldsskipan og javna postarnar sjálvvirkandi.
Virðisbrøv og íløgur
Við Netbankanum er møguligt at keypa og selja virðisbrøv, tá tær lystir, fyri ein væl lægri kostnað. Eisini kanst tú í friði og náðum fylgja tínum íløgum og samanbera tær við onnur virðisbrøv, soleiðis at tú altíð hevur fult yvirlit yvir íløgurnar hjá tíni fyritøku.
Tryggari Netbanki við NemID til starvsfólk
Sum vinnukundi kanst tú fáa NemID til øll starvsfólk, ið hava atgongd til Netbankan. Fyrimunirnir fyri virkið eru:
- Netbankin verður tryggari
- Tit sleppa undan at nýta Java
- Tað er ikki neyðugt at nýta Netbankan á eini ávísari teldu
- NemID kann eisini nýtast til at rita inn í Lønarportalin
- Netbankin og Lønarportalurin eru annars óbroyttir
Prokura
Tað er møguligt at knýta prokura at Netbankanum hjá tínum virki, soleiðis at ymiskir Netbankabrúkarar kunnu hava ymisk rættindi. Tað økir um trygdina fyri títt virki, um tveir brúkarar skulu fremja eina gjalding. Og skuldi tað hent, at virkið verður álopið av teldusníkum, er trygdin eisini økt munandi.


text:
Luigi Pirandello
Luigi Pirandello (Italian: [luˈiːdʒi piranˈdɛllo]; Girgenti, í dag kendur sum Agrigento, føddur 28. juni 1867, deyður 10. desember 1936) var ein italskur sjónleikahøvundur, skaldsøguhøvundur, yrkjari og stuttsøguhøvundur, hvørs bestu íkøst vóru sjónleikir hansara.[1] He was awarded the 1934 Nobelvirðislønin í bókmentum fyri "hansara nærum magisku evnir av venda sálarligari analýsu til góðan sjónleik."[2] Pirandello hevur skrivað skaldsøgur, fleiri hundrað stuttsøgur og umleið 40 sjónleikir, harav eru nakrir skrivaði á sisilskum máli.


text:
Ymiskt
Talvkapping børn- og ung.
Telvað verður í fleiri bólkum, og okkurt verður at fáa hjá øllum.
Tilmelding (seinasta freist leygardagin 21. mei kl. 18.00):
á telduposti: faroechess@faroechess.com, ella
telefon: 751422
Vinarliga upplýs navn, føðingardag og skúlaklassa.
Kappingarnar eru fyri øll sum hava hug at telva
– roynd, minni roynd og eisini fyri tey sum júst eru byrjaði
Kom og Telva! J
Talvsamband Føroya
á Facebook “Talvtos”
Føroyski ratinglistin, 18.03.2016
Føroyski ratinglistin, 21.10.2015
GP1 Snarkapping í Klaksvík
Tær vælumtóktu Grand Prix kappingarnar – sum eru 9 í tali – byrja nú aftur, og lagt verður til brots við einari snartalvskapping.
Telvað verður í Skákinum (Klaksvík) leygardagin 17. oktober kl. 11.00.
Tilmelding á tma@kallnet.fo ella smsa 29 50 54, í seinasta lagi fríggjakvøldið kl. 18.00.
Klaksvíkar Talvfelag
GP1 Snarkapping í Klaksvík
Tær vælumtóktu Grand Prix kappingarnar – sum eru 9 í tali – byrja nú aftur, og lagt verður til brots við einari snartalvskapping.
Telvað verður í Skákinum (Klaksvík) leygardagin 17. oktober kl. 11.00.
Tilmelding á tma@kallnet.fo ella smsa 29 50 54, í seinasta lagi fríggjakvøldið kl. 18.00.
Klaksvíkar Talvfelag


text:
Soleiðis verður tú "elfelagi"
Skipanin fyri smáverk er í fyrstu atløgu ætlað teimum, sum hava hug at framleiða elorku við sólpanelum, smáum vindmyllum ella smáum vatnorkuverkum, ið hava ein mátt á í mesta lagi 11 kW. Av hesum trimum framleiðlsuháttum ber til at brúka sólpanel til at framleiða beinleiðis til egna nýtslu, og yvirskotsframleiðslan frá sólpanelum kann síðani seljast inn á elnetið hjá SEV. Smáar vindmyllur og smá vatnorkuverk skulu bindast beinleiðis í netið hjá SEV.
Soleiðis gert tú
1. Tú keypir eitt elverk - t.e. sólpanel, vindmyllu ella vatnorkuverk.
2. Tú gerst avtalu um uppseting við seljara, góðkendan elinnleggjara ella aðra fyritøku, sum hevur røttu førleikarnar.
3. Tú gerst avtalu við góðkendan elinnleggjara um íbinding í elskipanina. Elinnleggjarin søkir síðani tína vegna SEV um loyvi at binda verkið í elnetið, og samstundis fær hann tær til vega framleiðsluloyvi frá Umhvørvisstovuni.
4. Elinnleggjarar avgreiða hesi viðurskifti eftir somu skipan við SEV, sum teir avgreiða allar aðrar íbindingar í elnetið.
Um tú hevur spurningar viðvíkjandi skipanini við smáverkum, kanst tú seta teg í samband við hjá Dánial Jógvan Hansson, leiðara á Innleggingardeildini, á tel. 346800 ella á t-posti: djh@sev.fo
Prísir fyri keyp av elorku frá smáverkum
Sólpanel 0,75 kr/kWt uttan MVG íbinding innan fyri málaran (á kunda síðuni)
Vindmyllur 0,35 kr/kWt uttan MVG íbinding uttan fyri málaran (á SEV síðuni)
Vatnturbinur 0,50 kr/kWt uttan MVG íbinding uttan fyri málaran (á SEV síðuni)


text:
Premier League
Premier League er tann hægsta deildin, Meistaradeildin, í enskum fótbólti. Av sponsor-ávum er almenna heitið á ensku meistaradeildini "Barclays Premiership" ella "Barclays Premier League". Tjúgu lið spæla í Premier League, hvørt lið møtir hinum liðunum tvær ferðir í einum fótbóltsári: einaferð á heimavølli og einaferð á útivølli, tvs. at liðini spæla 38 dystir hvør. Tá allir dystirnir eru leiktir og fótbóltsárið er komið at enda, er tað liðið sum hevur fingið flest stig vunnið kappingina, og samstundis flyta trý tey niðastu liðini niður í næstbestu deildina, sum nevnist Football League Championship ella bara The Championship.
Deildin varð stovnað 20. februar 1992. Áðrenn tað nevndist besta fótbóltsdeildin hjá monnum í Onglandi Football League First Division, henda varð stovnað í 1888.
Premier League er vælumtókt ikki bara í Onglandi og Stóra Bretlandi sum heild, men kring allan heimin. Premier League er tann fótbóltsdeildin í heiminum, ið hevur flestar sjónvarpshyggjarar. Dystirnir verða vístir í 212 londum til 643 milliónir heim, har umleið 4,7 milliardir hyggjarar hava møguleika at síggja dystirnir í sjónvarpi.
Síðan 1888 hava 23 feløg vunnið enska meistaraheitið. Av teimum 45 feløgunum, ið hava spælt við í Premier League, síðan henda deildin byrjaði í 1992, hava fimm feløg vunnið meistaraheitið: Manchester United (13), Arsenal (3), Chelsea (3), Blackburn Rovers (1) og Manchester City (1). Verandi meistarar eru Manchester United, sum hava vunnið heitið í 2012–13 sesongini.
Innihaldsyvirlit
Vinnarar[rætta | rætta wikitekst]
Toppskorarar[rætta | rætta wikitekst]
Fyri hvørja sesong[rætta | rætta wikitekst]
Í alt[rætta | rætta wikitekst]
Dagført 13. januar 2013:
Kursiv skrift merkir leikarar, sum enn spæla profesjonellan fótbólt.
Feit skrift merkir leikarar, sum enn spæla í Premier League.
Keldur[rætta | rætta wikitekst]
Slóðir úteftir[rætta | rætta wikitekst]


text:
Bókin byrjar við einum almennum parti, har eldgos verða viðgjørd í alheimshøpi. Høvuðsdenturin er lagdur á føroyska partin, har føroyski basaltháslættin verður lýstur við niðastu basaltfláum, kolalind, gosmyrju, miðfláum, ovastu basaltfláum og innskotum við gongum, óregluligum innskotum og syllum. Littekningar greiða frá bygnaðinum, og fotomyndir sýna ymsu jarðfrøðiligu fyribrigdini kring Føroyar. Bókin er forkunnug og hent bók hjá øllum teimum, sum vilja hava nágreiniligari at vita, hvussu Føroyar eru jarðfrøðiliga bygdar og broyttar og brýndar. Inngangur og faklig viðgerð: Martin V. Heinesen.
Grót & steinar er ein upplýsandi bók, ið við greiðum teksti og frálíkum myndum sigur frá stórfingna ríkidømi a...
Myndatalva, ið vísir myndir av kendum steinsløgum. Talvan er 52x76 cm til støddar, plastaðar og tí haldgóðar.
Myndatalvan Grót og steinar í Føroyum er gjørd í samstarvi við Jarðfeingi. Við lýsandi myndum vísir hon tey va...


text:
Nýggj stuðulsskipan til vísindaligar útgávur o.l.
Nú er møguleiki hjá granskarum og forløgum at søkja um stuðul til útgávu av vísindaligum bókum og greinum. Stuðul kann latast til útgávu av javnlíkamettum vísindaverkum, ið stuðla føroyskum vísindastarvi. Við javnlíkameting er at skilja faklig meting eftir viðurkendum akademiskum siðvenjum. Við vísindaverk er at skilja bøkur, sum monografiir, doktararitgerðir og greinasøvn, og greinar í tíðarritum. Í øðrum lagi ber til at søkja stuðul til onnur átøk, ið stuðla føroyskt vísindastarv.
Peningurin til hesa stuðulsskipan kemur úr Eik Vísindagrunninum. Leiðslan í Eik gjørdi á heysti 2014 av at avtaka Eik Vísindagrunnin. Stýrið fyri grunnin heitti á Granskingargrunnin um at yvirtaka og umsita tær ognir, sum vóru í grunninum, á besta hátt við støði í endamáli grunsins. Stýrið mælti til, at grunnurin frameftir fyrst og fremst skal stuðla útgávu av javnlíkamettum (“peer reviewed”) vísindaverkum. Talan er um á leið ein millión kr.
Á fundi 22. oktober 2015 samtykti Granskingarnevndin "Reglur um stuðul til útgávu av vísindaverkum o.l." Við støði í hesum reglum samtykti Granskingarnevndin "Treytir fyri stuðli til útgávu av vísindaverkum o.l." Eisini vóru trý fólk vald í nevndina at umsita hesa stuðulsskipanina. Í nevndini eru Eyð Eidesgaard og Jákup Mørkøre vegna Granskingarnevndina og Maria Húsgarð vegna Granskingarráðið.
Stuðul kann latast eftir umsókn, sum skal skrivast á oyðublað, sum er gjørt til endamálið, og skal saman við kravdu fylgiskjølunum sendast talgilt til gransking@gransking.fo. Umsóknirnar verða viðgjørdar av nevndini, so hvørt tær koma inn.
Skipanin heldur fram, til peningurin er uppi.
Neyvari lýsing av reglum, treytum og umsóknarblað sæst her


text:
Tíðindi
-
23.11.2017
Fótbóltsvenjing ávirkar heilsustøðuna hjá kvinnumMagni Mohr hevur saman við donskum og brasilianskum granskarum útgivið... Les meira
-
21.11.2017
Kunningarfundir um vinnu ph.d.-stuðul og aðrar stuðulsmøguleikarHevur tú hugsað um eina granskingar- ella menningarverkætlan, sum kann... Les meira
-
21.11.2017
Føroysk hagfrøði-modellering av lúsateljingum vekir ans uttanlandsFiskaaling hevur latið gera eina hagfrøðiliga kanning av lúsateljingum... Les meira
-
17.11.2017
Kalpana Vijayavarathan vart ph.d. á FróðskaparsetrinumHvat er ein góður lærari? Hendan spurningin hevur Mentamálaráðið nýlig... Les meira
-
17.11.2017
Sjóneykan varð sett á samstarv og úrslitHósdagin 16. september var ráðstevnan Gransking í Føroyum 2017 hildin ... Les meira
-
17.11.2017
Europeisk gransking á skránni á ESOF 2018 í ToulouseESOF – EuroScience Open Forum – verður í Toulouse í Frankaríki í døgun... Les meira
-
12.11.2017
Bók um samband millum tónleik, sálarfrøði og heilagranskingSanne Storm hevur saman við øðrum skrivað bókina: "Musik, krop og føle... Les meira
-
12.11.2017
Pauli Fríðheim Petersen vart ph.d. á DTU ElektroHósdagin 9. november vardi Pauli Fríðheim Petersen ph.d.-ritgerð sína ... Les meira
-
09.11.2017
Venjingarháttur hjá stjørnuleikarum vísindaliga grundaðurEinstaklingavenjing við høgum intensitet er munadyggari enn vanlig lið... Les meira
-
08.11.2017
Danir stinga út í kortið á granskingarøkinumÍ Danmark hevur Styrelsen for forskning og uddannelse givið út eina um... Les meira
-
03.11.2017
Søk stuðul til vinnu ph.d.-verkætlanirEigur tú eina fyritøku í Føroyum? Hevur tú hugsað um eina granskingarv... Les meira
-
03.11.2017
Fylg við Horizon 2020 fundum á netinumKunningarfundir verða um nýggju arbeiðsprogrammini í Horizon 2020. Fun... Les meira
-
02.11.2017
Stuðul til kanning av uppliving av sjúkraviðgerð uttanlandsGranskingarráðið hevur játtað Krabbameinsfelagnum stuðul til kanningar... Les meira
-
02.11.2017
Stuðul játtaður til kanning av sjúkrarøktini á skaðastovum/ bráðmóttøkumGranskingarráðið hevur játtað Felagnum Føroyskir Sjúkrarøktarfrøðingar... Les meira
-
02.11.2017
Fróðskaparfelagið skipar fyri ráðstevnu um gransking í FøroyumHósdagin 16. november skipar Fróðskaparfelagið fyri ráðstevnuni Gransk... Les meira
-
30.10.2017
ES stuðul til føroyskar verkætlanirÚtboðini í Horizon 2020 fyri árini 2018-2020 eru nú endaliga samtykt í... Les meira
-
24.10.2017
Open Access vika 2017Open Access er beinleiðis, netborin og ókeypis atgongd til granskingar... Les meira
-
18.10.2017
Stuðul játtaður til kanning av munn- og tannheilsu hjá eldri føroyingumGranskingarráðið hevur játtað Tannlæknafelagnum stuðul til kanningarve... Les meira
-
18.10.2017
Stuðul játtaður til kanning av tørvum hjá krabbameinssjúklingumGranskingarráðið hevur játtað Krabbameinsfelagnum stuðul til kanningar... Les meira
-
18.10.2017
Kunningarfundir í EvropaHorizon 2020 almannakunnger í heyst komandi útboðini í arbeiðsprogramm... Les meira
-
17.10.2017
Børn granska: Er tað neyðugt at brúka sápu?Upp til Vísindavøkuna vóru tað fleiri skúlaflokkar, sum royndu seg sum... Les meira
-
16.10.2017
Katrin Hoydal vart ph.d. á NTNUFríggjadagin 13. oktober vardi Katrin Hoydal ph.d.ritgerð sína við NTN... Les meira
-
16.10.2017
Arm- og beinvøddar svara ymiskt uppá kropsliga venjingMagni Mohr, leiðari á Deplinum fyri Heilsu- og Almannagransking, Fróðs... Les meira
-
04.10.2017
EURAXESS ger tað lættari at vera altjóða granskariEURAXESS hevur gjørt tað munandi lættari at hava eina altjóða granskar... Les meira
-
03.10.2017
Útkast til arbeiðsprogramm fyri árini 2018-2020 eru almennÍ Horizon 2020 verða útboðini lýst í arbeiðsprogrammum – Work Programm... Les meira
-
02.10.2017
Framløgurnar frá Vísindavøkuni á gransking.foÁ Vísindavøkuni 29. september vóru fleiri framløgur hildnar um ymisk a... Les meira
-
30.09.2017
Jens-Kjeld Jensen fekk ársins miðlaheiðurslønÁ Vísindavøkuni í gjár varð kunngjørt, at Jens-Kjeld Jensen fekk ársin... Les meira
-
29.09.2017
5. flokkur í Eysturskúlanum fekk heiðurin sum Ársins VitanarfróðuFyri løtu síðani varð vinnarin av kappingini Ársins Vitanarfróðu avdúk... Les meira
-
28.09.2017
Christina Solmunde Michelsen vart ph.d. á Københavns UniversitetFríggjadagin 22. september vardi Christina Solmunde Michelsen ph.d.rit... Les meira
-
24.09.2017
Vælkomin á VísindavøkuKomandi fríggjadag, 29. september, verður ársins Vísindavøka. Vit vilj... Les meira


text:
Stuðul játtaður til kanning av munn- og tannheilsu hjá eldri føroyingum
Granskingarráðið hevur játtað Tannlæknafelagnum stuðul til kanningarverkætlan við heitinum “Munn- og tannheilsan hjá eldri føroyingum – ein landsfevnandi kanning”.
Stuðulin, kr. 258.400, er játtaður frá Høvuðsøki 1 hjá Sjúkrakassagrunninum, sum er økið, har til ber at fáa stuðul til upplýsandi og mennandi tiltøk umframt kanningarverkætlanir á heilsuøkinum.
Tað er Birita Ellefsen, ph.d., sum er verkætlanarleiðari. Verkætlanin tekur eitt lítið ár. Stuðulin frá Sjúkrakassagrunninum skal ítøkiliga nýtast til løn til tannteknikara og til granskara, umframt til tilfar
Tannlæknafelagið sigur soleiðis um verkætlanina:
“Tannlæknafelagið hevur í nógv ár ynskt at fáa lýst, hvussu munn- og tannheilsan er hjá eldri fólki í Føroyum, og at fáa staðfest viðurskifti, sum hava ávirkan á hetta, m.a. at finna heilsu- og umhvørvisviðurskifti, sum fyrr ella seinni í lívinum ávirka munn- og tannheilsuna. Slík vitan kann nýtast til at tilrættaleggja fyribyrging og møgulig tiltøk, sum kunnu hjálpa teimum eldru til góða munn- og tannheilsu alt lívið. Ein slík umfatandi kanning er nú møgulig at seta í verk sum partur av granskingarverkætlanini “Forsagnir um heilsu og andsevnir hjá eldri føroyingum – ein 10 ára uppfylgjandi kanning” á Deildini fyri Arbeiðs- og Almannaheilsu, har 80-84 ára gomul verða boðin til kanningar næsta árið.
Tað er ongantíð áður gjørd ein umfatandi kanning av tannheilsuni hjá eldri fólki í Føroyum, men munn- og tannheilsan hjá eldri fólki kring allan heim er broytt sera nógv tey seinastu áratíggjuni. Tannheilsan er vorðin betri og hetta hevur stóran týdning fyri almennu heilsuna, vælveru og lívsgóðsku. Tað tó eisini staðfest, at tannheilsan ávirkast av, at heilsan versnar.
Fyri best at kunna fyribyrgja og heilsumenna innan tannheilsuna hjá eldri í Føroyum, er neyðugt at staðfesta, hvussu støðan er, og á hvørjum økjum trupulleikar stinga seg upp. Tí er umráðandi at fáa tekna eina neyva tíðarhóskandi mynd av tannheilsuni hjá teimum eldru í Føroyum.
Henda kanning fer at vísa, hvussu tannheilsustøðan er hjá eldri føroyingum í dag, hvussu tey nýta tannheilsuskipanina og hvussu tey viðlíkahalda munn og tenn. Harumframt kann kanningin varpa ljós á, hvør samanhangur er millum sjúkur og verri førleika, og munn- og tannheilsuna. Úrslitini av hesi kanning kunnu nýtast sum grundarlag fyri tilrættalegging av fyribyrging og heilsumenning innan tannheilsu fyri tey eldru.”
Høvuðsøki 1
Høvuðsøki 1 er eitt av trimum økjum hjá Sjúkrakassagrunninum. Frá Høvuðsøki 1 ber til at søkja stuðul til upplýsandi og mennandi tiltøk umframt kanningarverkætlanir á heilsuøkinum. Føroysk áhugafeløg, ið umboða fólk, sum bera brek og feløg innan eldraøkið, sjúklingafeløg og fakfeløg, kunnu søkja um stuðul til upplýsandi og mennandi tiltøk, sum kunnu menna heilsuøkið í Føroyum.
Kanningarverkætlanir eru at rokna sum eitt slag av undanverkætlan til gransking ella ein minni granskingarverkætlan. Áhugafeløg kunnu søkja um stuðul til at gera kanningarverkætlanir innan t.d. sosiala heilsu, heilsufremjan, fyribyrging, røkt, viðgerð og endurmenning. Kravið er, at kanningin skal gerast saman við fólki, sum minst hevur eina miðallanga/langa útbúgving (bachelor ella masterstig) og er knýtt at hóskandi fakligum vegleiðara/ábyrgdarhavara.
Les meira um økini í Sjúkrakassagrunninum her
Yvirlitið yvir allar játtanir frá høvuðsøkið 1 eru at síggja her


text:
Útivikan 23. til 29. mai
23. til 29. mai ganga øll til arbeiðis!
23. mai byrjar Útivikan. Eins og undanfarin ár nýta fleiri høvið at ganga til arbeiðis.
At ganga, í staðin fyri at koyra í bili, hevur nógvar fyrimunir. Tað vita vit. Og vit hava
tað eisini betri, tá ið vit merkja, at vit hava brúkt beinini!
Fyrsti summardagur er í Útivikuni - summarið byrjar, so tað er eitt upplagt høvi at fáa
sær nýggjar og sunnar vanar.
Øll kenna fyrimunirnar av at ganga og røra seg. Betri heilsa, betri lag og fyri
fyritøkur: glaðari starvsfólk og færri sjúkradagar. Útivikan er ein liður í at gera tað
lættari hjá fólki at velja bilin frá. Um onnur gera tað, so kunnu vit eisini. Tað, at øll
seta fokus á rørslu samstundis, ger tað lættari hjá tí einstaka at taka stigið
– og ganga.
Eins og undanfarin ár, vera øll við í hesum tiltaki: Tey, ið hava stutt til
arbeiðis, tey, ið hava langt til arbeiðis og eisini tey, ið koma av bygd,
kunnu annaðhvørt taka bussin ella seta bilin langt frá arbeiðsplássinum
og síðani ganga.
Um hetta tiltakið skal eydnast, mugu allar fyritøkur í Føroyum luttaka og
royna at eggja sínum starvsfólki til at seta bilin og heldur fara til gongu.
Hetta kann gerast hvør sær, men eisini hevði verið stuttligt um fyritøkan í
felag við starvsfólki skipaði fyri kappingum, útferðum ella onkrum heilt
øðrum - tit avgera púra sjálvi, hvussu tit leggja útivikuna til rættis.
Fólkaheilsuráðið vil við hesum telduposti heita á tykkum og starvsfólk tykkara um
at taka undir við hesum tiltaki. Ætlandi skal Útivikan ikki kosta tykkum nakað.
Havið tað í geyma, tá ið tit leggja ætlanir fyri Útivikuna.
Hetta er sjálvsagt eitt sjálvboðið tiltak... men best er, um øll taka lut.
Altso: 23. til 29. mai seta vit bilin og ganga til arbeiðis


text:
Viðskiftatreytir ǀ FRÍHALD
Hesar viðskiftatreytir eru galdandi fyri vinnuligu fartelefonhaldini FRÍHALD. Viðskiftatreytirnar eru sertreytir í mun til Almennu Viðskiftatreytirnar hjá Føroya Tele. Um samsvar ikki er millum hesar viðskiftatreytir og Almennu Viðskiftatreytirnar, eru tað hesar, sum eru galdandi. Har einki verður nevnt í hesum treytum, eru Almennu Viðskiftatreytirnar hjá Føroya Tele galdandi.
Fyri ein fastan mánaðarligan kostnað fær kundin:
– Fría talu í Føroyum.
– Frítt sms í Føroyum.
– Eina avmarkaða nøgd av data at nýta í Føroyum.
Harumframt fær kundin hesar uttanlandstænastur í haldunum hvønn mánað.
TALA:
– 8GB og 16GB kunnu tosa 20 tímar úr Føroyum og til nærum alt Evropa og aðrar 20 tímar í og úr nærum øllum Evropa.
– 32GB og 52GB kunnu tosa 40 tímar úr Føroyum og til nærum alt Evropa, USA/Kanada og Russland og aðrar 40 tímar í og úr nærum øllum Evropa, USA/Kanada og Russlandi.
SMS:
– 8GB og 16GB kunnu í alt senda 1000 sms bæði til, í og úr nærum øllum Evropa.
– 32GB og 52GB kunnu í alt senda 1000 sms til, í og úr nærum øllum Evropa, USA/Kanada og Russlandi.
DATA:
– 8GB kann brúka upp til 8GB av íroknaðu datamongdini í nærum øllum Evropa.
– 16GB kann brúka upp til 10GB av íroknaðu datamongdini í nærum øllum Evropa.
– 32GB og 52GB kunnu brúka upp til 10GB av íroknaðu datamongdini í nærum øllum Evropa, USA/Kanada og Russlandi.
Sí haldini her.
Serlig viðurskifti
– Fría nýtslan kann ikki nýtast til sertænastur og yvirtakseraðar tænastur.
Tala:
– Samrøður, ið verða avroknaðar, verða avroknaðar fyri hvønn byrjaðan minutt.
– Fría nýtslan fyri hvørja einstøku samrøðu er bert galdandi fyri samrøður upp til 1 tíma. Um farið verður upp um 1 tíma, verður yvirnýtslan avroknað til vanligan minuttakst í Føroyum og vanligan reikingarkostnað uttanfyri Føroyar. Rátt verður til at leggja á og ringja uppaftur.
Data:
– Dátunýtsla verður avroknað fyri hvørji 30 KB.
Í Føroyum:
– Tá íroknaða datanøgdin er uppi, fær kundin eina fráboðan við sms, samstundis sum vit lækka ferðina á internetinum. Hóast ferðin lækkar, fær kundin kortini brúkt internetið til tey mest átroðkandi ørindini, so sum at lesa teldupost.
– Ongin meirkostnaður stendst av nýtsluni, eftir at ferðin er lækkað.
Uttanlands:
– Tá íroknaða nýtslan í Evropa er uppi, fær kundin eina fráboðan við sms. Eftir at íroknaðu data eru uppi, verður vanligur reikingartakstur uppkravdur.
– Er kundin uttanfyri Evropa eru vanligir takstir galdandi.
– Um kundin fór upp um íroknaða datanøgd, meðan kundin var í útlandinum, lækkar ferðin, tá hann kemur heim.
– Londini í Reika sum heima-tænastuni eru hesi.
– Fría nýtslan kann ikki nýtast uttanfyri hesi lond. Tá verður vanligur reikingarkostnaður rindaður.
– Fylgjast kann við nýtsluni á Sjálvgreiðsluni ella Vinnurúminum hjá Føroya Tele. Eisini ber til at senda sms SAL til 1441 og fáa upplýst, hvussu nógv er brúkt.
– Føroya Tele tekur fyrivarni fyri veiting av FRÍHALD um samlaða avtalugrundalag hjá kundanum við Føroya Tele er ov lágt.
– Upplýsingar um hald og kostnaðir eru at finna á www.ft.fo.
– Dragurenta og áminningargjald: Rindar kundin ov seint, hevur Føroya Tele rætt til at krevja dragurentu av rokningarupphæddini frá gjaldkomudegnum, til goldið verður og at krevja áminningargjald fyri hvørja áminning, ið verður send fyri ov seint goldna tænastu.
Brekfráboðan
Miðað verður ímóti, at rætting av breki er byrjað innan 3-5 dagar frá tí, at Føroya Tele hevur móttikið eina brekfráboðan frá kundanum. Arbeiðstíðin er frá kl. 8.00 til kl. 16.00 gerandisdagar. Fráboðast kann á tel. 809047 alt samdøgrið.
Broytingar
Broytingar, ið sum heild eru til fyrimuns fyri kundan, kunnu setast í verk beinanvegin og uttan aðra ávaring frammanundan. Aðrar broytingar, við undantaki av príshækkingum smb. §6 í Almennu viðskiftatreytunum, kunnu setast í verk við minst 1 mánaða ávaring til eitt mánaðarskifti.


text:
Ældre og aldring på Færøerne
Ása Róin, RN, MA, stud PhD
Arbeiðið við ph.d verkætlanini byrjaði februar 2011 við stuðli frá Granskingarráðnum. Verkætlanin snýr seg um at kanna, hvussu tað er at eldast í Føroyum, og hvat hevur týdning, tá tosað verður um lívsgóðsku á ellisárum. Samfelagslig tiltøk og framtíðar ætlanir byggja í stóran mun á stereotypar myndir av eldri og fjala tað stóra fjølbroytni av lívsroyndum og ymiskleika millum eldri.
Verkætlanin hevur sum endamál at viðvirka til eina dekonstruktión av stereotypum myndum av eldri, og harvið skapa grundarlag fyri fjølbroyttari tiltøkum fyri framtíðar eldri fólk í Føroyum.
Vísindaástøðiliga tilgongdin verður diskursástøðilig og háttalagið verður kvalitativt interview við umleið 25 eldri fólki í Føroyum umframt viðgerð av almennum tilfari um eldrapolitik, álit, kunngerðir og annað.
Verkætlanin er, umframt Sjúkrarøktarfrøðiskúlanum, eisini knýtt at National Institute on Ageing and Later Life á Linnköping Universitet, Norrköping, Svøriki


text:
Stuðlar
Info til limir
Dáma okkara síðu á facebook
Kalendari
ÍF Føroyar vs. FC Græsrødderne
Í morgin, hósdagin 23. Maj, skal besta mansliðið hjá ÍF Føroyum spæla ímóti FC Græsrødderne. Dysturin verður spældur á Gentofte… Les meira
Dystir hetta vikuskiftið
Hetta vikuskiftið skulu 1. og 2. lið hjá ÍF Føroyum aftur í eldin. Báðir dystirnir verða spældir í morgin, leygardagin… Les meira
Kvinnurnar spældu spennandi dyst í Brønshøj
Okkara ÍF Føroyar kvinnur vóru fríggjadagin á vitjan í Brønshøj, har mótstøðuliðið var FIX Áðrenn dystin var FIX á 4.plássið… Les meira
Steypadystur í dag, týsdag 15 mai
1.liðið hjá okkara monnum skulu í dag, týsdag 15 mai, leika sín næsta steypadyst ímóti Real l’ Hopital. Dysturin byrjar… Les meira


text:
Fyrrverandi tøkniovastin í Nokia, Matti Niemelä, sum var við at menna heimsins fyrstu fartelefonir, gjørdist sjálvur álvarsliga sjúkur av mikrobylgjustráling frá fartelefonum.
Harafturat varð staðfest, at hann hevði fingið Multiple Sclerosis (MS) — og nakrar kanningar vísa eisini, at mikrobylgjustráling kann økja vandan fyri MS.
———
Skrivað: Anne Nikka ⎪ Foto: Jukka Vuokola / Aamulehti
Upprunalig grein í finska blaðnum Satakunnan Kansa ⎪ Umsett úr enskum: J. Guttesen
———
Fyri Matti Niemelä, nú búsitandi í Tampere, 44 ár, var lívið sum í filmunum, tá hann sum ungur maður varð biðin at arbeiða fyri Nokia í 1997.
Tann avbera gløggi ungi maðurin fór skjótt uppeftir starvsstiganum til at verða ovasti tøknileiðari (Chief Technology Officer) í tíggju ár, og var við í menningini av heimsins fyrstu fartelefonum, geymum og WLAN (Wi-Fi) netum.
Í 2007 rakti karrieran hjá Niemelä einum múri, tá heilsan hjá honum fór fyri bakka. Í dag kann hann bara flyta seg við hjálp av einum gangistativi. Niemelä noktar at brúka ein rullistól.
— Ironi’in er, at eg ikki longur eri førur fyri at brúka nøkur av tólunum, sum eg sjálvur havi ment, sigur Niemelä við einum smíli.
Niemelä er ein av teimum óeydnusomu, sum hava upplivað álvarslig sjúkueyðkenni av mikrobylgjustráling.
— Sum ferðandi kring heimin við einum kommunikatori (ein gomul útgáva av smartfonini) við hondina, so var eksponeringin fyri strálingini ógvuliga stór frá morgni til kvølds, og sjálvt um náttina.
Fá fólk hava verið útsett fyri slíkari yvirdosering av stráling, sum eg. sigur Niemelä.
Tey fyrstu sjúkueyðkennini komu longu í fyrsta árinum sum starvsfólk hjá Nokia.
— Eg spældi badminton, og eg kundi ikki longur raka bóltin í einari serv, hóast eg hevði spælt badminton í eina tíð.
Í fyrstuni tímdi Niemelä ikki at fara til læknan, mest fyri óttanum fyri krabbameini í heilanum.
Sjúkueyðkennini gjørdust verri ár um ár
— Eg kundi ikki ganga, meðan eg tosaði í fartelefonini, tí hon elvdi til koordinerings trupulleikar. Tess hægri exponeringin varð, tess óklárari bleiv hansara tala.
Oyrað kendist eisini heitt, tá eg tosaði í telefonini í longri tíð. Eg stríddist víðari og brúkti telefonina, inntil eg ikki longur føldi mína egnu húð. Tá noyddist eg at fara til læknan, greiðir Niemelä frá.
Í 2001 avdukaðu MRI myndir og royndir av cerebrospinal vætuni tann brutala verðuleikan Multible Sclerosis.
— Tað var eitt slag av lætta, tí man kann liva við MS, men soleiðis er ikki við krabbamein í heilanum.
Sambært Niemelä vilja umboðsfólk hjá læknunum ikki taka støðu um stráling frá fartelefonum hevur elvt til MS’ina.
— Eg eri leikmaður, ikki lækni. MS er greitt elvt av fleiri ávum, ikki bara geislingini frá fartelefonum. Kortini so økir strálingin míni MS sjúkueyðkenni.
Eisini kunnu hesi sjúkueyðkenni lætt koma í bland við sjúkueyðkenni frá fartelefonum, greiðir Niemeä frá. Meðan samrøðan er, gerst røddin hjá Niemeä ótýðulig.
Eitt skilti í gongdini biður teg sløkkja fartefonina. Sjálvt eitt lítið útsetilsi fyri stráling er ov nógv.
— Eg kann ikki longur fara í biografin ella uppihalda mær leingi á almennum økjum við nógvari stráling , sigur Niemeä, sum nú má góðtaka, at teir fýra veggirnir í heimi hansara, nú eru hansara fongsul.
Sjálvt um Niemeä hevur mist heilsu, starvsleið og fyri stuttum eisini hjúnarlagið, ákærir Niemeä ikki nakran.
—Eg eri ikki beiskur, tað var mítt egna val at arbeiða fyri Nokia.
Heldur ikki ynskir hann at skapa ótta um vandarnar við fartelefonbrúki.
— Eitt fólk við góðari heilsu kann brúka eina fartelefon við skynsemi.
Niemeä viðgongur, at tað at fara alment út við sínari søgu, viðførir ein stóran vanda.
— Eg eri bangin at tosa alment um hetta, tí eg vil ikki verða eyðmerktur sum ørur í høvdinum.
Niemeä greiðir frá, at í Nokia hevur altíð verið tøgn um evnið stráling frá fartelefonum.
— Tú kundi ikki tosa um hetta í Nokia. Starvsfólkini hugsaðu um strálingin mundi elva til skaða. Kortini tordu ongi starvsfólk at siga nakað um hetta, tí so høvdu tey mist starvi.
Niemeä sigur, at hann nevndi sínar heilsutrupuleikar fyri læknanum fyrstu ferð í 2006.
— Læknin greiddi mær frá, at fleiri sjúklingar hava somu sjúkueyðkenni, sum eg, avdúkar Niemeä.
Niemeä er serliga stúrin um børnini og teirra nýtslu av fartelefonum, tí áhaldandi eksponeringin við oyrað og høvdið, ger onki gott.
— Hesi tingini hava verið tagd burtur ov leingi. Eg vóni, at tað gerst møguligt at tosa opið og uttan ótta um sjúkueyðkennini.
Les eisini: Gro Harlem Brundtland: »Sleppi mær undan at tosa í fartelefon«
————
Núverandi Senior Vice President hjá Nokia, Tom Kuupelomäki vissar um, at øll tólini fylgja krøvunum, sum eru ásett av altjóða heilsunevndum og standardum.
—Vørutrygd er av alstórum týdningi fyri bæði Nokia og Microsoft.
Átti nógva fartelefonnýtslan hjá starvsfólkunum í Nokia gjøgnum síðstu áratíggjuni, ikki at gjørt tað týðiligt um strálingin elvdi til sjúkueyðkenni?
— World Health Organisation hevur hugt eftir eftir nøkrum kanningum frá síðstu áratíggjunum við tí fyri eyga at staðfesta um fartelefonbrúk er ein møguligur heilsuvandi.
Kuupelomäki heldur fast við, at higar til hava kanningar ikki staðfest neilig heilsuárin frá fartelefonbrúki.
Hvat fyri slag av kanningum um stráling hevur Nokia gjørt og stuðla síðan síðst í 1980’unum?
— Nokia og Microsoft eru nú við fíggingini av kanningunum hjá MMF (Mobile Manufacturers Forum).
Arbeiðini og kanningarnar, sum verða gjørdar í samstarvi millum almennar stovnar og umboðum frá øðrum vinnum, kunnu finnast á heimasíðuni hjá MMF.
— Vit trúgva, at óheftar kanningar vilja koma fram við bestu brúkaravitanini um tóltrygdina.
Hvussu fara heilsuárinini at verða kannaði í framtíðini?
— WHO hevur gjørt vegleiðingar fyri meiri kanningum um elektromagnetiskum feltum, so at ein nágreinilig vandameting kannn gerast.
Les eisini: WHO: Samanhangur millum tráðleysar telefonir og krabbamein í heilanum


text:
Samandráttur og frágreiðing um royndirnar við Trolsegli 2009 eru tøkar niðanfyri:
Trolsegl-2009-samandráttur.pdf
Endalig frágreiðing um Trolsegl 2009 eisini sum Smaárit Nr. 10-1 á Havstovuni.pdf
fvg.fo er heimasíða, sum lýsir granskingar- og menningar-virksemið innan fiskivinnu, sum Fiskimálaráðið umsitir.
Fiskivinnuroyndir játtaði 19 nýggjar og 7 framhaldandi verkætlanir fyri 2017 (sí kunning um FVG2018)
Fiskivinnuroyndir játtaði 16 nýggjar og 7 framhaldandi verkætlanir fyri 2017 (sí kunning um FVG 2017)
Fiskivinnuroyndir játtaði 10 nýggjar og 4 framhaldandi verkætlanir fyri 2016 (sí kunning um FVG 2016)
Fiskivinnurroyndir játtaði 6 nýggjar og 5 framhaldandi verk-ætlanir fyri 2015 (sí kunning um FVG 2015)
Árið fyri í 2014 fingu 11 nýggjar verkætl-anir og 7 framhaldandi verkætl-anir játtan (sí Kunning um FVG 2014)
Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskap-arligari og samfelagsligari burðar-dyggari gagnnýtslu av havtilfanginum.


text:
Temasíðan er um føstu og føstulávint. Á síðuni er stutt frágreiðing um hvat føstulávint er, um hví vit halda føstulávint, um siðvenju o.a.
Á temasíðuni er eisini ymiskt tilfar úr bókum o.ø. sum kann brúkast í undirvísingini.
Temasíðan vendir sær til lærarar og næmingar í grunddeild, miðdeild og hádeild.
Skúlabókasøvnini eiga helst onkra bók við uppskotum og góðum ráðum, tá vit brúka andlitsmáling á føstulávint. Umhvørvisstovan hevur gjørt ein faldara um føstulávint og sminku. Har verður upplýst um skaðilig evni, sum kunnu vera í andlitsmáling.
Niðanfyri er vegleiðing um hvussu tú kanst mála andlitið á føstulávint. Hetta eru skjót og bílig grýluhugskot.
Tær klippa grýluskortar, og tríggir klovnar smyrja seg við andlitsmáling, og lata seg í. Brotið er úr Barnaløtuni í Kringvarpinum á føstulávint í 1992


text:
Denne lov gælder ikke for Færøerne ...
19. desember samtykti Fólkatingið eina broyting í lógini um ‘adgangsregulering ved videregående uddannelser’. Ásetingin verður nevnd lógin um ‘forboð ímóti dupultútbúgving’. Meginreglan framyvir verður, at tað ikki ber til at taka eina útbúgving, sum er á sama støði ella á lægri støði, enn tann hægsta útbúgvingin, sum tú hevur frammanundan.
Tað vil siga, at hevur tú t.d. einans eina bachelorútbúgving, so kanst tú ikki fara undir eina bachelorútbúgving aftrat (sama støði) og heldur ikki eina stutta ella meðallanga hægri útbúgving, t.d. handilsbúskap (lægri støði enn bachelor). Hevur tú eina kandidatútbúgving, so kanst tú heldur ikki taka nakra av nevndu útbúgvingum, eftirsum tær eru á lægri støði enn kandidatútbúgvingin, og heldur ikki eina aðra kandidatútbúgving (sama støði).
Einans um tú hevur tikið útbúgving í Danmark
Ein upplagdur spurningur er, hvønn týdning hetta hevur fyri lesandi, ið hava tikið eina bachelor- ella masterútbúgving í Føroyum. Holger Arnbjerg á Altjóða Skrivstovuni hevur í hesum sambandi sett seg í samband við útbúgvingar- og granskingarmálaráðið.
- Svarið frá løgfrøðideildini har er, at ásetingin fevnir einans um persónar, ið hava tikið eina útbúgving í Danmark. T.v.s., at avmarkingin fevnir ikki um persónar, ið hava tikið útbúgvingar í t.d. Føroyum, Grønlandi, Bretlandi og sum eru fíggjaðar har ella av tí lesandi sjálvum, upplýsir Holger Arnbjerg. Hevur tú t.d. tikið eina masterútbúgving á Setrinum, so er einki til hindurs fyri at taka eina bachelor- ella eina kandidatútbúgving í Danmark.
Trý undantøk
Holger Arnbjerg sigur, at í verki fær forboðið ímóti dupultútbúgving gildi frá summarupptøkuni í ár, og at tað eru trý undantøk frá meginregluni:
- Eitt av teimum eru útbúgvingar, ið granskingar- og granskingarmálaráðið setur á ein sokallaðan positivlista, tí tørvur er á arbeiðsmegi innan viðkomandi útbúgvingarøki: Tú kanst taka hesar útbúgvingar, sjálvt um tú hevur útbúgving frammanundan. Tú kanst eisini taka eina aðra hægri útbúgving, um tú av heilsuorsøkum ikki fært brúkt eina útbúgving, sum tú hevur tikið, ella um tú hevur eina avoldaða útbúgving, sum tú ikki hevur brúkt á arbeiðsmarknaðinum í minst fimm ár, sigur Holger Arnbjerg.
Forboðið ímóti dupultútbúgving forðar ikki fyri, at tað ber til at fara uttanlands at taka eina hægri útbúgving á sama ella lægri støði enn tú hevur frammanundan, sjálvt um tú hevur tikið eina ella fleiri hægri útbúgvingar í Danmark. Forboðið hevur heldur ikki nakra ávirkan á SU-veitingarnar, meðan tú lesur uttanlands: Uppfyllir tú treytirnar fyri at fáa SU og uttanlandsstudning, so hevur tú – enn sum áður – rætt til hesar veitingar.
Fevnir einans um hægri útbúgvingar
Ásetingin um forboð ímóti dupultútbúgving fevnir einans um útbúgvingar innan økið hjá útbúgvingar- og granskingarmálaráðnum. T.v.s., at ásetingin er ikki til hindurs fyri, at ein persónur, ið hevur tikið eina bachelorútbúgving í Danmark, kann fara undir t.d. eina vinnuútbúgving sum kokkur ella timburmaður.
Les meira um forboðið ímóti dupultútbúgving her.


text:
Donsk reiðarafeløg umhugsa at leggja saman
Tey bæði donsku reiðarafeløgini Danske Rederier og Rederiforeningen af 2010 kunnu í framtíðini gerast eitt. Íð hvussu er umhugsa tey bæði feløgini, sum umboða ávikavist havgangandi handilsflotan og heimaflotan umframt frálandsskip, at leggja saman.
Tað fer sambært teimum báðum formonnunum at vera ein skilagóð avgerð, tí feløgini fara at standa sterkari úteftir, siga teir í eini fráboan.
Í dag umskarast bæði raðfestingar og fokus í arbeiði felaganna, meðan limirnir í báðum feløgum hava tað altjóða fyri eyga. Tí hevði ein samanlegging verið eitt gott hugskot, heldur formaðurin í Danske Rederier, Claus V. Hemmingsen.
"Vit hava felags áhugamál sum størsta útflutningsvinna í Danmark, og vit standa saman um framhaldandi at skapa stór virði fyri danska samfelagið. Her er tað avgerandi við framhaldandi politiskum vælvilja í mun til at veita reiðarúnum altjóða kappingarførar treytir. Tí er tað natúrligt, at vit allatíðina umhugsa eitt tættari samstarv millum tey bæði feløgini, so vit eisini frameftir rættað standa saman um at finna brúkiligar loysnir," sigur hann í fráboðanini.
Í dag hava tey bæði feløgini felags umsiting, haðani arbeiðið sambært teimum hevur givið politisk úrslit. Sambært formanninum í Rederiforeningen af 2010, Niels Højlund Hansen, er maritima vakstrarætlanin eitt gott dømi um tað. "(...) og tað skulu vit byggja víðari á. Tí síggi eg sum formaður fram til at fáa kannað sjónarmiðini um eina samanlegging millum limirnar. Hetta fara vit at hyggja nærri at næstu tíðina," sigur Højlund Hansen, sum eigur Nordane Shipping.
Danske Rederier hevur stívliga 40 reiðarí sum limir og tvey frálandsfeløg, meðan Rederiforeningen af 2010 fyri einum ári síðani hevði 267 skip undir felagnum.
Kelda: shippingwatch.dk


text:
Nationalisma
Nationalisma er ein ideologi, sum sær tjóðina sum tann primera samleikaskapandi faktorurin fyri bólkar av fólkum. Nationalisman er oftast tengd at uppfatanini um eitt "heimland", har tjóðin við teimum serstøku eyðkennunum sum t.d. mál, livimáta, mentan og felags uppruna, hevur sína kjarnu.
Nationalisman er eitt slag av kenslum av, at eins egna land, fólk og mentunarligu virðir eru serstøk og sum slík hava uppiborið at verða vard móti hóttanum uttanífrá. Nationalistar stríðast fyri, tað ið tey meta vera áhugamálini hjá teirra tjóð, ella møguliga reagera tey uppá kolonisalismu.


text:
- Tíðindi, mentan og ítróttur
Uppskot um javnviðgerð
Tað er Sonja Jógvansdóttir, sum hevur lagt lógaruppskotið fyri tingið.
Endamálið við lógini er, at banna mismuni á arbeiðsmarknaðinum vegna rasu, húðarlit, átrúnað ella trúgv, politiska áskoðan, kyn, kynsligan samleika, kynsliga sannføring, aldur, brek ella tjóðskaparligum, sosialum ella fólkaeyðkenniligum uppruna.
Sambært lógaruppskotinum merkir javnviðgerð, at beinleiðis ella óbeinleiðis mismunur ikki skal gerast á løntakarum, og at serlig atlit skulu takast í mun til barnsburð og familjustøðu annars.
Tað er beinleiðis mismunur, um løntakari verður viðfarin verri, enn ein annar hevði verið í samsvarandi støðu vegna orsøk, sum umrødd omanfyri.
Happing er bannað á arbeiðsplássinum
Um happing sigur lógaruppskotið, at happing er bannað, og at tað áleggur arbeiðsgevaranum at skapa eitt arbeiðsumhvørvi, har happing ikki kemur fyri
Happing verður lýst sum eitthvørt slag av óynsktum munnligum ella likamligum atburði, sum verður framdur soleiðis, at viðkomandi vegna tær áðurnevndu orsøkir kennir seg minni
verdan, ella lagt verður upp til hóttandi, niðrandi, eyðmýðkjandi ella ódámligt umhvørvi.
Tað er kynslig happing, um einhvør munnligur ella likamligur atburður við kynsligum ábendingum verður framdur við tí endamáli ella avleiðing, at viðkomandi kennir seg minni verdan, ella at lagt verður upp til
hóttandi, niðrandi, eyðmýkjandi ella ódámligt umhvørvi.
Manglar lóg um javnviðgerð
Í viðmerkingunum stendur, at lógin í stóran mun fylgir ásetingunum í donsku lógini um forskelsbehandling, men nakað er við íblástri úr lógini um ”ligebehandling”.
Javnstøðulógin hevur nakrar avmarkaðar ásetingar, men ein beinleiðis verja móti mismuni manglar, eins og tað manglar ein lóg um javnviðgerð á arbeiðsmarknaðinum.
Meginreglur um javnviðgerð og bann mótvegis mismuni av øllum handa slagi eru kjarnuhugtøk í fólkaræðinum, og vísa royndir, at neyðugt er at geva fólki serliga verju mótvegis mismuni á arbeiðsmarknaðinum vegna síni eyðkenni ella frábregði, stendi rí viðmerkingunum.
Sí eisini


text:
Tíðindi
30. apríl 2018
Børn lesa alsamt minni, men gentur lesa framvegis meiri enn dreingir, bæði í Føroyum og í Danmark; kynsmunurin í Danmark er tó minkaður samanborið við eldri kanningar, ikki tí at dreingir lesa meiri, men tí at gentur lesa minni. Hyggja vit at bólkinum av næmingum í Føroyum, sum lesa ofta bøkur í frítíðini, tað vil siga lesa fleiri ferðir um vikuna, so er stórur munur á kynsbýtinum í Danmark samanborið við í Føroyum. Av gentunum í Danmark, sum lesa, eru 68 % fleiri í bólkinum, børn, sum lesa ofta, tað vil siga ídnir lesarar. Gera vit somu samanbering fyri dreingirnar, so er munurin uppaftur størri; tað eru tvífalt so nógvir dreingir í Danmark í bólkinum børn, sum lesa ofta, samanborið við í Føroyum. Við øðrum orðum er kynsmunurin væl størri í Føroyum enn hann er í Danmark. Vit síggja í kanningini týðiligt samband millum stóra nýtslu av talgildum miðlum og lítlan áhuga at lesa.
Er fólkaskúlin ein gentuskúli?
Javnan kyknar kjak um, hvørt fólkaskúlin er vorðin ein meiri gentuvinarligur skúli enn ein skúli, sum møtir dreingjunum út frá teimum fortreytum, teir hava. Kanningin av lesivanunum staðfestir, at tað er ikki einki um hetta, at skúlin møtir gentunum betur samanborið við dreingirnar, og at hetta er týðiligari í Føroyum enn í Danmark; dreingir eru eftirbátur ikki bara, tá ið talan er um at lesa, men eisini á øðrum økjum við, til dømis fáa teir minni hjálp til skúlating, teir hava eina verri fatan av skúlanum og lærarum enn gentur, teimum dámar verri at ganga í skúla enn gentur og so framvegis. Ivaleyst er hesin spurningurin meiri samansettur enn so; ein hugsan kann vera, at virðini í samfelagnum eru meiri í samsvari við tað genturnar standa fyri; onkursvegna tykist tað meiri í lagi, í øllum førum vanligari, at dreingir ikki tíma at lesa ella ganga í skúla, enn at gentur ikki tíma. Í og við at hugburðurin er, at tað er í lagi, at dreingir ikki tíma at lesa, so verður tað eisini góðtikið, at soleiðis er tað bara.
Kynsmunur ger seg eisini galdandi, tá ið talan er um skúlating; mamman er tann, sum hjálpir børnum sínum við skúlatingum meiri enn pápin, og gentan er tann, sum fær oftari hjálp til skúlating samanborið við dreingin. Eisini tá ið talan er um sjálvsmyndina er kynsmunur; gentur lesa meiri, men tær meta seg duga á leið líka væl at lesa sum aðrir næmingar. Dreingir hinvegin lesa minni og tíma ikki at lesa, gera minni skúlating, men teir meta seg duga betur at lesa enn hini. Í svarunum hjá lærarum sæst eisini aftur, at teir hava annan hugburð til dreingir enn gentur; hugburðurin til dreingir er negativari, og teir meta, at dreingir duga verri enn gentur. Hetta speglast so aftur í hugburðinum hjá dreingjum, sum siga seg hava verri viðurskifti við læraran enn gentur hava. Við øðrum orðum er sambandið millum læraran og dreingjanæmingin verri enn millum læraran og gentunæmingin; fatanin hjá dreingjum av lærarum, skúlanum og læring verður váttað av svarunum hjá lærarunum, stutt sagt er sambandið millum læraran og dreingjanæmingin verri. Sjálvsmyndin hjá dreingjum skalast tó ikki av hesum; teir meta seg duga betur, enn lærarin heldur teir duga.
Greiningarfyritøkan Lóður hevur greinað úrslitini; næmingar í 19 skúlum kring landið í 4., 6. og 9. flokki hava tikið lut í kanningini, skúlar við fáum og skúlar við nógvum næmingum; flestu skúlar hava fleiri flokkar í kanningini. Kanningin var gjørd í november 2017-januar 2018 og almannakunngjørd í apríl í ár.
Les meiri um kanningina av lesivanunum í Skúlablaðnum, á www.skulabladid.fo og malmenning.fo
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Á býráðsfundinum tórsdagin 14. mars 2013 samtykti Vágs Býráð at gera nakrar broytingar í rokningunum í smb. við leigu av neystagrundum, samstundis sum avgreiðslugjaldið á rokningar varð avtikið.
Les meiri
Evni: Tíðindi
Rokningar og avgreiðslugjøld broytt
Á býráðsfundinum tórsdagin 14. mars 2013 samtykti Vágs Býráð at gera nakrar broytingar í rokningunum í smb. við leigu av neystagrundum, samstundis sum avgreiðslugjaldið á rokningar varð avtikið.
Fundarfrásøgn frá 3. býráðsfundi 2013
Fundarfrásøgn frá 3. býráðsfundi í 2013, sum var 14. mars, er løgd út á heimasíðuna.
Vágs kvøldskúli framsýning Pálmasunnudagin
Pálmasunnudag frá kl. 15 til kl. 19 hevur Vágs kvøldskúli framsýning í fimleikarhøllini í Vágs skúla.
Les meiri
Vælkomstpakkar til tilflytarar í Vágs kommunu
Vágs kommuna hevur sett í verk nýggja skipan við vælkomstpakkum til tilflytarum í Vágs kommunu. Endamálið við vælkomstpakkanum er at fáa tilflytarar til at kenna seg serliga vælkomnar í Vágs kommunu.
Les meiri
Gólvini næstan liðug
Í næstu viku eru gólvleggjarin Johan F. Nystrøm liðugr við at leggja gólv á í nýggja barnagarðinum í Vági.


text:
Jan Müller
07.05.2018 - 11:54
Aðru ferð hesa seinastu vikuni fór oljuprísurin upp um 75 dollarar. Tað er eisini hægsti prísurin síðani 2014. Mánamorgun kostaði ein tunna av Brentolju 75,66 dollarar.
Hetta er ein vøkstur uppá nærum 2 dollarar síðani fríggjadagin. Høvuðsorsøkin til vøksturin er tann spenningur, sum hevur tikið seg upp millum USA og Iran, har Trump forseti hóttir við at taka aftur stuðulin til kjarnorkuavtaluna, sum varð gjørd í 2015.
Iranski forsetin hevur ávarað USA at gera tað søguliga mistakið, sum tað vil vera at taka seg aftur úr avtaluni, sum bæði ES, Rusland og Kina hava undirskrivað. Avgerðin hjá Trump um framtíðina hjá hesi avtalu verður tikin 12. mai.


text:
Pál hevur beint nú svomið 400 frí í tíðini 3:50.71, sum er næstan 4 sekunds betring av hansara føroyska meti á 3:54.64 frá NJM í Havn í desember. Kári J. á Høvdanum royndi eisini eftir sínum føroyska meti í 50 rygg í morgun, men varð tíverri eitt vet ov stuttur. Kári svam 27.02, har metið er 26.83.
Teir 400 hjá Pál vóru annars merktir av einum hørðum útleggi hjá Pál, sum síðani so líðandi varð yvirtikið av meksikananum Luis Escobar. Teir høvdu ein góðan dyst eina løtu, til Escobar fór frá Pál og endaði við at svimja eitt lítið sekund skjótari… sum var líka við at vera nóg gott til at seta meksikanskt met!
Tað skal ikki nógvur roknikunnleiki til at kunna rokna út nú, at Pál burdi kunnað svomið eisini undir 15 minuttir í 1500 frí. 4 sekunds betring í 400 frí burdi kunnað viðført minst 10 sekunds betring í 1500 frí, serliga tá ið man hugsar um at Pál er betri á longra teininum.


text:
K8: Frábrigdi í fleirmæli í Føroyum
(Varianz in der Mehrsprachigkeit auf den Färöern) Fór fram á universitetinum í Hamborg 2005-2011.
Hjalmar P.Petersen arbeiddi sum vísindaligur medarbeiðari; við ábyrgd av korpusinum, data, innsavning av data, uppbygging av databasuni umframt ábyrgd av granskingarhjálparum. Databasan er liðug, og inniheldur talumalsdata frá trimum ættarliðum (ung, mið-, og gomul) frá ymiskum málførisøkjum í Føroyum.
Hjalmar sigur um verkætlanina:
Vit arbeiddu við tvímæli í Føroym, og byrjaðu vit í november 2005. Verkætlanin varð liðug í juni 2011. Tað, sum bleiv kannað, var fyrst og fremst spontant, talað mál hjá føroyingum. Heimildarfólkini eru frá trimum ættarliðum (ung, mið- og gomul). Eisini hava vit tikið skriftmál við, t.e., danskar stílar, sum føroyskir næmingar á einum miðnámsskúla hava skrivað.
Ransóknarevni: Vit kannaðu serliga morfo-syntaktisk drøg í føroyskum og í føroyskum-donskum.
Endamál: Vit hugdu at, hvat fyri slag av tvímæli er tað, sum er í Føroyum, og‚ hvussu háttar tað sær í málbrúkinum hjá teimum trimum ættarliðunum. Vit gjørdu m.a. eina kvantitativa, langtíðargreining av øllum tí innsavnaða tilfarinum. Hugt varð at m.a. kodu-skifti, yvirførslu av málmerkjum frá donskum til føroyskt og athalli.
Háttalag: Til tess at náa settum málum, vórðu upptøkur gjørdar. Samrøðurnar eru hálvstruktureraðar samrøður, sum vara umleið ein tíma. Tosað varð um: gerandisdagin, støðuna í Føroyum í dag, altjóða politikk, skúla og arbeiði. Heimildarfólkini tosa føroyskt og seinni eisini føroyskt-danskt. Tær føroysku upptøkurnar gjørdu føroyingar, tær føroyskt-donsku gjørdu danir el. týskarar, sum tosaðu danskt. Nýtt vórðu eisini spurnarbløð frá ScanDiaSyn verkætlanini. Her hava vit tilfar frá 6 økjum í Føroyum og trimum ættarliðum.


text:
Høgni Hoydal vil hava at vita frá Johan Dahl, landsstýrismann í samferðslumálum, hvat hendur við ferðasambandinum til Mykines vetrarhálvuna
Munnligur fyrispurningur Til Johan Dahl, landsstýrismann í samferðslumálum viðvíkjandi ferðasambandinum til Mykines vetrarhálvuna
- Hvussu vil landsstýrið lýsa ferða- og flutningssambandið til Mykines vetrarhálvuna – og hví er tað skipað so?
- Hví er ferðasambandið og flutningssambandið til Mykines vetrarhálvuna – bæði sjóvegis og við tyrlu – munin verri enn til aðrar oyggjar vetrarhálvuna?
- Heldur landsstýrið, at tað kann góðtakast, at Mykinesfólk ikki hava sama grundleggjandi ferða- og flutningssamband sum onnur pláss í landinum?
- Hvat ætlar landsstýrið at gera til tess at tryggja eitt javnsett og dagført ferða- og flutnings-samband til Mykines vetrarhálvuna?
Viðmerkingar
Mykines er eitt tað størsta ferðamálið hjá vitjandi summarhálvuna. Og tá er dúglig ferðsla sjóvegis við fleiri dagligum fráferðum í ferðaætlanini.
Men vetrarhálvuna vendist álvarsliga í holuni hjá mykinesfólki. Tá er tað eins og Mykines gerst “tann gloymda oyggin”.
Og fyri mykinesfólk og tey, ið hava tilknýti til oynna ella vilja vitja, er ferða- og flutningssambandið vetrarhálvuna munandi verri enn til allar aðrar oyggjar í landinum:
- Einki sjóvegis samband er um veturin, uttan nakrir túrar í heystfrítíðini (um viðrar).
- Einasta farleið er tyrlusambandið, men sum einasta oyggj er einki beinleiðis tyrlusamband til høvuðsstaðin, men flúgvast má til og frá flogvøllinum í Vágum.
Talan er sostatt um munandi vanbýti fyri mykinesfólk, tá tað snýr seg um eina so grund-leggjandi tænastu sum ferða- og flutningssamband. Ikki bert í mun til størru plássini í landinum, men eisini í mun til aðrar útoyggjar.
Tað tykist sum samferðslan til Mykines er bert løgd til rættis fyri útlendsk ferðafólk og vitjandi á sumri, men als ikki fyri fólkið í oynni.
Tí verður spurt, hvat landsstýrið ætlar at gera til tess at rætta hendan ójavna og at tryggja eitt dagført ferða- og flutningssamband til Mykines.
Á Løgtingi, 9. desember 2014


text:
Rák (5) - Fólk mugu reisast og siga frá um sálarligan harðskap - í samfelagnum, í kirkjuni, á arbeiðsplássinum og í familjuni
Tað er gott fyri øll fólk at vera tilvitað um maktmenniskju, sum liva av at plága, niðra og hava makt á øðrum. Hesi menniskju virða ikki lógir, og offrini eru ofta tey mest moralsku fólkini. Tað sigur Bergur Debes Joensen, prestur, millum annað í samrøðu um sálarligan harðskap í sendingini Rák hesa ferð.
Bergur Debes Joensen heitir á kvinnur og menn um at reisast og siga frá um sálarligan harðskap - í samfelagnum, í kirkjuni, á arbeiðsplássinum og í familjuni. Og um fólk ikki makta at siga frá, mugu tey flýggja.
Sendingin Rák er á R7 mikudagar kl. 13. Tað er Annika Bolton Mortensen sum er vertur.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Lissi á CIFF
Ein av nýggju sniðgevunum í Føroyum, Lissi Bjarnadóttir Andreassen luttók á CIFF 2017, sum bleiv hildið í Bellasentrinum í Keypmannahavn.
Í fyrstu atløgu hevur Lissi valt at leggja dent á at snigeva corsagir. Hon hevði eisini valt at vísa tað fram á messuni. Ætlanin er eisini at sniðgeva onnur klædnapløgg, sum eitt nú jeans.
Nógv fólk vitjaðu básin og somuleiðis blivu nógv visittkort latin. Stórur áhugi var fyri corsagunum, tað vóru fleiri fólk, ið ætlaðu at keypa, men av tí at tað bert var eitt plagg av hvørjum slagi, so bar ikki til at hava beinleiðis sølu á messuni. Siðani Lissi er komin til hús aftur, hava framleiðarar úr eitt nú Portugal sett seg í samband við hana.
Tað er fyrstu ferð at Lissi hevur luttikið á CIFF messuni. Hon er væl nøgd við messuna og hevur lært nógv.
Lissi er takksom fyri stuðulin, ið Vinnuframi veitti henni, so hon fekk møguleikan at luttaka á messuni.
SEINASTU TÍÐINDI
Almennur fundur um hópfígging (Crowdfunding)
Hópfígging er ein skjótt vaksandi fíggingarháttur hjá íverksetarum kring allan heim, men enn er h…
Leiðari í Filmshúsinum
Tina í Dali Wagner hevur 25 ára royndir frá Den Danske Filmskoles Efteruddannelse, har hon hevur…
Beinta Poulsen á messu við nýggjum klædnamerki
Vinnuframi hevur stuðlað Beintu Poulsen, sum hevur verið á Revolvermessu í Keypmannahavn við nýgg…


text:
Grein um hitaávirkan á ítróttaravrik
Magni Mohr, granskari við University of Exeter, hevur saman við øðrum fingið nýggja grein í tíðarritið PLoS ONE. Greinin kallast “Physiological Responses and Physical Performance during Football in the Heat” og kann lesast her.
Í oktober 2010 luttóku fótbóltsleikarar úr B36 í stórari granskingarverkætlan i Qatar í Miðeystri, har endamálið var at kanna ávirkanina av hørðum intervalarbeiði undir stórum hitatrýsti á fysiologiskar skipanir, umframt evnini hjá ítróttarfólkum, ið vanliga kappast í lutfalsliga køldum umhvørvi, at laga seg til arbeiði í nógvum hita. Í 2011 kom fyrst greinin i Scandinavian Journal of Medicine and Science in Sports. Í stuttum vísa hesi úrslit, at við rættari tillagingarætlan til arbeiði í hita ber til at røkka stórum fysiologiskum tillagingum, sum eisini ávirka kropslig avrik í vanligum umhvørvi. Tað vil siga at til ber at brúka hitavenjing beint uppundir kappingar, eisini hóast tær fara fram í vanligum umhvørvi.
Onnur greinin er sum nevnt prentað í amerikanska tíðarritinum PLoS ONE, har víst verður, hvussu ymiskt leikararnir møðast í hita samanborið við vanligar umstøður. Møðismynstrið (fatigue pattern) broytist munandi í hitanum, har fysiologiskar mekanismur í heilanum fáa størri ávirkan enn mekanismur í sjálvum vøddunum.
Ein triðja grein er upptikin i British Journal of Sports Medicine og kemur á prent um góðar tveir mánaðir. Henda greinin vísir, hvussu ítróttarfólki, ið eru serliga væl ella illa egnaði til arbeiði í heitum umhvørvi, kunnu finnast vid fysiologiskum mátingum. Henda vitan er sera týdningarmikil hjá øllum teimum, sum skulu kappast i hita. Í løtuni verða genkanningar framdar fyri at leita eftir serstøkum genum, sum kunnu spáa um hita-toleransu.
Ein fjórða grein er eisini skrivað og send til tíðarritið Journal of Physiology. Hon snýr seg um hvíldargongdina eftir arbeiði í nógvum hita, har hugt er eftir, hvussu hypertermia ávirkar niðurbróting av vøddasukri, hvat hendir fyrstu dagarnar eftir kapping og hvussu hetta hongur saman vid mikroskaðum i vøddakyknuni.
Les um Magna Mohr í Heilagrunninum


text:
Barnaverndartænastan
Kunoyar Kommuna er partur av barnaverndartønastuni í Norðoyggjum.
Upp- og afturlatingartíðir hjá Barnaverndartænastuni: Opið er mánadag til fríggjadag kl. 10:00 til 14:00. Samband fæst við Barnaverndartænastuna á telefon 410000 og á telefon 219181 allir yrkadagar millum kl. 10 og 14. Í vikuskiftinum og ferium svarar 219181 alt samdøgri. Eisini kann teldupostur sendast til tonja@klaksvik.fo.
Barnaverndatænastan heldur til í Húsinum á Fornagørðum, Klaksvíksvegur 7.
Felagsheitið fyri kommunalu myndugleikarnar á økinum: Barnaverndarnevnd og barnaverndarumsiting er Barnaverndartænastan. Tonja Ziskason er leiðari á Barnaverndartænastuni. Harumframt starvast Iben Faaborg, fakligur samskipari, Harriet Lydersen, Ása Vágsheyg og Jørundur Hansen hjá Barnaverndartænastuni.
Í barnaverndarnevndini sita:
Victoria Absalonsen, forkvinna
Petur Martin Hansen, næstformaður
Annbjørg á Høvdanum
Ingrid Petersen
Harriet Hvidbro
Bygdir/býir sum hoyra undir Barnaverndartænastuna í Norðoyggjum er: Viðareiði, Hvannasund, Norðdepil, Norðtoftir, Múla, Depil, Fugloy, Svínoy, Kunoy, Haraldssund, Trøllanes, Mikladalur, Húsar, Syðradalur og Klaksvík.
KALENDARI
SAMBAND
Kunoyar kommuna
Kunoyargøta 7
780 Kunoy
Tel. +298 21 68 14
Skrivstovan
Kunoyargøta 7
780 Kunoy
Opið er:
Mánadagin frá 9:00 til 11:00